title: Kalmukit

text: Toisessa maailmansodassa kalmukkeja palveli armeijassa omissa yksiköissään. Neuvostojoukkojen vetäydyttyä suuresta osasta Kalmukiaa vallan ottivat palveluksesta karanneet aseistetut kalmukkijoukot, kunnes saksalaiset tulivat alueelle 1942. Kuten monilla muillakin alueilla, heidät nähtiin vapauttajina. Kun saksalaiset perääntyivät alueelta vuonna 1943, yli 3 000 heihin liittynyttä kalmukkia seurasi heitä länteen ja osallistui myöhemmin taisteluihin esimerkiksi Puolassa. Noin 250 heistä selvisi sodasta ja muutti Yhdysvaltoihin ja Ranskaan. Kostotoimenpiteenä Kalmukian tasavalta lakkautettiin ja kalmukit siirrettiin Siperiaan, Keski-Aasiaan ja Sahalinin saarelle vuonna 1943. Armeijassa palvelleet kalmukit siirrettiin työjoukkoihin sodan loppuajaksi. Siirtojen seurauksena arviolta 16 000 kalmukkia kuoli, ja heidän kokonaismääränsä vuonna 1959 oli vain 103 000.


title: Kalmukit

text: Destalinisaation aikana vuonna 1957 kalmukkien sallittiin palata kotiseuduilleen ja Kalmukkien autonominen sosialistinen neuvostotasavalta palautettiin alkuperäisine rajoineen. Seuraavana vuonna Kalmukiasta tuli jälleen neuvostotasavalta. Kalmukit eivät kuitenkaan saaneet takaisin menetettyä omaisuuttaan. Paluun jälkeen kalmukkien määrä lähti jälleen nousuun, ja vuonna 1989 heitä oli jo 174 000. Neuvostokauden lopulla myös yhteydet diasporaan lisääntyivät ja Kalmukiassa kävi diasporan jäseniä Ranskasta ja Yhdysvalloista. Neuvostojärjestelmän romahdettua Kalmukia julistautui itsenäiseksi tasavallaksi, vaikkakaan itsenäisyyttä ei ryhdytty sen vakavammin ajamaan. Kalmukiasta tuli osa Venäjän federaatiota vuonna 1994.


title: Sotilaiden äidit

text: Sotilaiden äidit () on venäläinen vuonna 1989 perustettu järjestö, joka on kiinnittänyt huomiota Venäjän asevelvollisten asemaan. Järjestö on herättänyt huomiota avoimella Tšetšenian sodan vastaisella kannallaan. Se myös julisti, että venäläissotilaita kuolee peitetyssä sodassa Itä-Ukrainassa 2014-2015.


title: Sotilaiden äidit

text: Järjestö on tuonut esille sotilaiden pahoinpitelyjä armeija-aikana. Venäjän armeijassa tapahtuu järjestön mukaan myös simputusta, rahan kiristystä ja raiskauksia. Vanhemmat sotilaat myös pistävät nuorempia sotilaita pakkoprostituutioon, suostumattomia kidutetaan. Kun vuonna 1993 Japaninmeren Ruskij-saaren koulutusleirillä kuoli nälkään neljä varusmiestä, Sotilaiden äidit teki tapauksen tunnetuksi. Vaikka Venäjällä on yleinen asevalvollisuus, vain 10% käy armeijan. Niinpä asevelvollisuusikäisiä pidätetään ja häiritään sattumanvaraisesti, kun heiltä kiristetään lahjuksia asepalveluksesta vapautusta vastaan. Kun Venäjä hyökkäsi Tšetšeniaan vuonna 1994, järjestö teki selväksi, ettei Kaukasuksen ongelmia ratkaista sotimalla. Vuonna 2004 Sotilaiden äidit järjestäytyi puolueeksi.


title: Sotilaiden äidit

text: Järjestö, joka oli 15 vuoden ajan osoittanut epäkohtia ja laatinut korjausehdotuksia, leimattiin terrorismin kannattajaksi.


title: Sotilaiden äidit

text: Sotilaiden äitien edustajat ovat julistaneet, että Venäjän armeijan sotilaita sotii salaa Itä-Ukrainassa. Järjestö pyrki saamaan omaisten korvausasiat kuntoon.Vuonna 2014 oikeusministeriö lisäsi Sotilaiden äidit vuoden 2012 lain mukaisten ulkomaisten agenttien listalle, kun järjestön puhemies Ella Poljakova oli sanonut televisiossa, että sata haavoittunutta venäläistä sotilasta oli kuljetettu sairaalaan Pietariin, vihjaten heidän olleen sotimassa Itä-Ukrainan konfliktissa. Järjestön mukaan se ei saa enää ulkomaista rahoitusta, vaan tulee toimeen täysin valtion myöntämillä varoilla.


title: Kiss (kappale)

text: Kiss on Princen ja The Revolutionin kappale vuodelta 1986. Se julkaistiin Parade-albumin ensimmäisenä singlenä, ja siitä tuli yksi Princen suurimmista hiteistä.


title: Kiss (kappale)

text: "Kiss" on minimalistinen tanssikappale, jonka Prince oli alun perin luvannut The Family -nimisen yhtyeen ensilevytykseksi. Princen antaessa kappaleen The Familyn työstettäväksi, siitä oli olemassa vain noin minuutin kestävä demoversio, jossa oli yksi säe ja yksi kertosäe. The Family sovitti kappaleen uudestaan, ja syntyi Kissin tunnettu minimalistinen funk-kitarasäestys. Kuultuaan, mitä The Family oli tehnyt kappaleelleen, Prince päättikin levyttää sen itse. Hän sävelsi kappaleen loppuun ja äänitti sen itse The Revolution -yhtyeensä kanssa. Kappaleen suola löytyy vaihtelusta cis- ja c-nuottien välillä laulumelodiassa. Minimalistisen kompin lisäksi The Familyn versiosta lopulliselle Kiss-singlelle jäi yhtyeen taustalauluosuus, jonka Prince jätti kuitenkin taka-alalle kappaleen masterointivaiheessa. Kissista tuli Princen kolmas listaykkönen, ja Prince lisäsi sen viime hetkellä vuoden 1986 Parade-albumilleen.


title: Kiss (kappale)

text: Kaksi vuotta myöhemmin Art of Noise yhdessä Tom Jonesin teki kappaleesta kuuluisan cover-version. Siitä tuli suuri hitti erityisesti Isossa-Britanniassa. Princen alkuperäisen levytyksen ollessa listaykkösenä USA:n listalla, oli samanaikaisesti sijalla kaksi The Banglesin kappale "Monic Monday", joka on myös Princen kirjoittama laulu. Tämä teki Princestä historian viidennen laulunkirjoittajan, jolla on ollut kaksi Top-10 hittiä samanaikaisesti Yhdysvaltain singlelistalla.


title: Afganistanin sota (täsmennyssivu)

text: Afganistanin sota tai Afganistanin sisällissota voi viitata useiseen eri konflikteihin:


title: Elämäkerta

text: Elämäkerta on jonkun henkilön elämän kuvaus. Toisinaan käytetään myös sanaa "biografia", joka on muodostettu kreikan sanoista "bios" (elämä) ja "graphos" (kirjoitus). Toisin kuin esimerkiksi ansioluettelo, elämäkerta ei ole pelkkä lista henkilöä koskevista tosiasiatiedoista, vaan kuvailee henkilön elämäntarinaa hänen kokemuksiensa kautta ja usein myös pohtii tämän luonnetta ja tunteita.


title: Elämäkerta

text: Elämäkerta voi olla kirjallinen kertomus tai esimerkiksi elokuva. Itsestä tehtyä elämäkertaa kutsutaan omaelämäkerraksi.


title: Elämäkerta

text: Ensimmäiset tunnetut elämäkerrat on kirjoitettu muinaisten kulttuurien, muun muassa Assyrian, Babylonian ja Egyptin hallitsijoista. Ne oli tavallisesti kaiverrettu kiveen tai painettu savitauluihin nuolenpääkirjoituksella.


title: Molok (yritys)

text: Molok Oy on suomalainen jätteiden syväkeräyssäiliöitä valmistava ja markkinoiva yritys. Molok-keräysjärjestelmän malliston on kehittänyt yrityksen perustaja Veikko Salli.


title: Molok (yritys)

text: Jätteiden syväkeräyksen perusidea on maahan upotettu jätesäiliö. Maan sisässä, viileässä ja auringonvalolta suojassa jätteet säilyvät normaalia pinta-astiakeruuta pidempään ja pakkautuvat tiiviisti. Syväkeräyssäiliöiden etuina ovat suuri keräyskapasiteetti, pitkät tyhjennysvälit ja hygieeninen ympäristö.


title: Molok (yritys)

text: Veikko Salli perusti Molok Oy:n vuonna 1991. Molok-säiliöstä kaksi kolmasosaa on upotettuna maanpinnan alapuolelle. Säiliötä tyhjennettäessä säiliöstä nostetaan jäteauton nosturilla nostosäkki tai nostosäiliö, joka avautuu alapäästään ja tyhjennetään jäteautoon.


title: Molok (yritys)

text: Nokialla sijaitsevan konttorin ja tuotannon lisäksi Molok Oy toimii kansainvälisesti yli 40 maassa. Molok on rekisteröity tavaramerkki.


title: Nikos Tselios

text: Nikos Tselios (, s. 20. tammikuuta 1979 Oak Park, Illinois, Yhdysvallat) on yhdysvaltalais-kreikkalainen entinen jääkiekkopuolustaja. Hän pelasi kaudella kaksi NHL-ottelua Carolina Hurricanesissa. Hän oli joukkueen ensimmäisen kierroksen varaus vuodelta 1997, kun Tselios varattiin numerolla #22. Pääasiassa Tselios on viettänyt uransa Pohjois-Amerikan alasarjoissa. Isokokoinen puolustava puolustaja osasi tarvittaessa tapellakin.


title: Nikos Tselios

text:
Nikos Tseliosin serkku on pitkään NHL:ssä pelannut tunnettu puolustaja Chris Chelios. Nikos Tselios vietti usean vuoden nuoruudestaan Kreikassa, Evian saarella.
Tselios valitsi jääkiekkouransa aluksi kanadalaisen OHL-juniorisarjan, jonka Belleville Bullsin joukkueeseen hän liittyi kaudeksi 1996–1997. Ensimmäisen kauden jälkeen Carolina Hurricanes varasi hänet ensimmäisellä kierroksella . Tselios jatkoi vielä OHL:ssä kolme kautta, joista kaksi viimeistä Plymouth Whalersin joukkueessa.


title: Nikos Tselios

text: Tselios oli suuri ja lupaava puolustaja, mutta NHL:n sijaan hän suuntasikin IHL-liigaan Cincinnati Cyclonesin joukkueeseen. IHL lopetti toimintansa 2001 ja Tselios teki sopimuksen Carolinan kanssa. Hän sai kauden aikana pelata kaksi ottelua NHL:ssä, viettäen pääosan kaudesta farmijoukkueessa Lowell Lock Monstersissa AHL-liigassa.


title: Nikos Tselios

text: Tseliosin sopimus päättyi 2003 ja hän siirtyi vapaana agenttina Phoenix Coyotesin joukkueeseen. Phoenixissä hän ei kuitenkaan koskaan pelannut, vaan hän pelasi edelleen vain farmijoukkueessa Utah Grizzliesissa, joskin suurimman osan ajasta hän oli lainassa Springfield Falconsin joukkueessa. Tseliosin sopimus päättyi 2004–2005 kauden jälkeen.


title: Nikos Tselios

text: Tselios pelasi Kalevan Pallossa kaudella 2005-2006 mutta sai 21 ottelussa aikaan vain kaksi syöttöpistettä. Isokokoinen Tselios oli siirtymässä KalPaan jo ennen sarja-avausta. Tselios kuitenkin kutsuttiin AHL-seura Hartford Wolf Packin harjoitusleirille ja jenkkipuolustaja ei enää halunnut lähteä Eurooppaan try-out-sopimuksella, vaan vaati KalPalta suoraa sopimusta paremmilla ehdoilla. KalPa ei Tseliosin uusiin ehtoihin suostunut, joten jo kertaalleen suullisesti sovittu siirto kariutui aivan viime hetkillä. Hän kuitenkin palasi 22. lokakuuta Kuopioon. Kyseisen kauden lopun Tselios pelasi Färjestads BK:n paidassa Elitserienissä, jossa hän voitti Ruotsin mestaruuden keväällä 2006.


title: Nikos Tselios

text:
Kaudeksi 2006–2007 palasi takaisin Yhdysvaltoihin UHL-liigan Chicago Houndsiin. Kaudeksi 2007–2008 hän siirtyi Ruotsin jääkiekon I-divisioonaan Örebro HK:n riveihin ja lopetti uransa tuohon kauteen.
Tselios edusti Yhdysvaltoja alle 20-vuotiaiden MM-kilpailuissa 1999.
Nykyään Tselios omistaa ja pitää jääkiekkoleiriä nimeltä Ultimate Hockey Camps.


title: Dökött

text: Dökött on ruotsalainen "metsämetalliyhtye" Taalainmaalta. Yhtye tuli tunnetuksi 1990-luvun lopulla kun sen jäsenet Hjalle och Heavy olivat Ruotsin TV4:n viihdeohjelmassa "På rymmen". Dökött on julkaissut kaksi levyä, "Dökött" (1998) ja "Amazing grejs" (2000).


title: Dökött

text: Yhtye kieltää olevansa rasistinen, vaikka esimerkiksiksi laulussa "Far och flyg" ollutta kehotusta puolalaisia marjanpoimijoita palaamaan kotiin, on saatettu tulkita rasistiseksi.


title: Dökött

text: Yhtyeen jäsenet ovat Heavy, Pecka ja Ryttarn.


title: Pörssierä

text: Pörssierä on joissakin pörsseissä käytössä oleva käytäntö, jossa osakkeilla voidaan käydä kauppaa vain tiettyjen osakemäärien kokoisina könttäsummina. Periaatteessa sijoittaja voi käydä kauppaa myös pörssierää pienemmillä osakemäärillä, mutta meklarien pitää tällöin käsin yhdistellä sopiva määrä osakkeita yhteen sijoittajan puolesta. Tämä tekee kaupankäynnistä pörssieriä pienemmillä määrillä hitaampaa ja hankalampaa.


title: Pörssierä

text: Helsingin pörssissä pörssierät olivat käytössä aina 24. syyskuuta 2006 saakka, jonka jälkeen niistä luovuttiin. Helsingin pörssiä tuolloin pyörittänyt OMX perusteli päätöstä muun muassa sillä, että pörssieristä luopuminen helpottaisi erityisesti piensijoittajien mahdollisuuksia käydä kauppaa osakkeilla. Keväällä 2006 useimpien Helsingin pörssin yhtiöiden pörssierän arvo oli 1 000 ja 2 000 euron välimaastossa.


title: Pörssierä

text: Tukholman ja Kööpenhaminan pörsseissä pörssieristä luovuttiin syksyllä 2008. Pörssierät ovat yhä jäljellä Oslon pörssissä.


title: Hugo Raudsepp

text: Viktor Paul Hugo Raudsepp (10. heinäkuuta 1883 Tartumaa, Viro – 15. syyskuuta 1952 Irkutskin alue, Neuvostoliitto) oli virolainen kirjailija ja sanomalehtimies.


title: Hugo Raudsepp

text: Neuvostoliittolaiset viranomaiset passittivat hänet Siperiaan; hän kuoli neuvostoliittolaisella keskitysleirillä vuonna 1952.


title: Hugo Raudsepp

text: Raudsepp oli virolaisen dramatiikan huomattavin edustaja, joka komedioissaan käsitteli mehevästi ajan ilmiöitä eroottisia motiiveja korostaen (muun muassa "Mikumärdi" 1929, "Vetelys" 1932).


title: Rivulinae

text: Rivulinae voi olla:


title: Voitto-osuus

text: Voitto-osuus tarkoittaa Suomessa eräiden yhtiömuotojen tuottoa tai sijoitusrahaston tuotonmaksua.


title: Voitto-osuus

text: Avoimen yhtiön ja kommandiittiyhtiön voitto-osuus on tilikauden voitosta yhtiömiehelle laskettava tuotto. Yhtiömies voi nostaa voitto-osuuden yhtiöstä, jos sitä ei tarvita hänen yhtiöpanoksensa vajauksen täyttämiseen. Jos yhtiö on tappiollinen, voitto-osuudesta käytetään nimeä "tappio-osuus". Voitto-osuus lasketaan vastaavalla tavalla myös laivanisännistöyhtiössä.


title: Voitto-osuus

text: Säästöpankin voitto-osuus tarkoittaa kantarahasto-osuudelle jaettavaa määrää.


title: Voitto-osuus

text: Sijoitusrahaston voitto-osuus tarkoittaa rahaston tuotto-osuudelle maksettua tuottoa.


title: Jouko Vahtola

text: Jouko Vahtola (s. 22. syyskuuta 1949 Taivalkoski) on suomalainen historioitsija ja Suomen ja Skandinavian historian emeritusprofessori Oulun yliopistosta. Hänen tutkimuksensa ovat käsitelleet varsinkin Suomen keskiaikaa ja 1600-lukua, Pohjois-Suomen historiaa ja vuosien 1918–1921 heimosotia. Vahtola tunnetaan onomastiikan eli nimistöntutkimuksen soveltamisesta asutushistoriallisessa tutkimuksessa. Hänen vuonna 1980 valmistunut väitöskirjansa käsitteli Tornion- ja Kemijokilaaksojen myöhäisrautakautista ja keskiaikaista asutushistoriaa. Vuonna 2003 ilmestyi laajalle lukijakunnalle suunnattu Suomen historian yleisesitys "Suomen historia jääkaudesta Euroopan unioniin."


title: Jouko Vahtola

text: Vahtolan vanhemmat ovat Olavi Ilmari Vahtola ja Helvi Sofia Honkanen. Hän tuli ylioppilaaksi Pudasjärven yhteiskoulusta 1969 ja valmistui Oulun yliopistosta filosofian kandidaatiksi 1975, lisensiaatiksi 1980 ja tohtoriksi 1980. Oulun yliopiston assistenttina Vahtola toimi 1974-1978, Suomen Akatemian tutkimusassistenttina 1980-1981 ja vt. vanhempana tutkijana 1982, Oulun yliopiston dosenttina ja vt. apulaisprofessorina 1982-1989 ja Suomen ja Skandinavian historian apulaisprofessorina ja professorina vuodesta 1989. Humanistisen tiedekunnan varadekaanina hän toimi 1991-1994 ja dekaanina 1994-1996. . Vahtola sai Elias Lönnrot -palkinnon 1982, Suomen Tiedeseuran Homénin palkinnon 1984, Olaus Magnus -palkinnon 1993 ja Oulun yliopiston professori Pentti Kaiteran palkinnon 1999. Eläkkeelle Vahtola jäi syksyllä 2013.


title: Jouko Vahtola

text: Vahtola on sotilasarvioltaan reservin ylikersantti (1981), hänen puolisonsa on Aino Marjatta Iinatti.


title: Montaillou

text: Montaillou on Etelä-Ranskassa Ariègen alueella sijaitseva vuoristokunta, jonka Emmanuel Le Roy Ladurien historiallinen tutkimus "Montaillou – ranskalainen kylä 1294–1324" on nostanut kuuluisaksi. Tutkimus kertoo inkvisition pöytäkirjojen pohjalta elämästä keskiajan Montailloussa. Montaillou joutui 1300-luvun alussa inkvisition huomion kohteeksi kataarilaisuutena tunnetun kerettiläisen liikkeen löydettyä kylästä yhden viimeisistä turvapaikoistaan.


title: Montaillou

text: Montaillou sijaitsee 1 300 metrin korkeudella merenpinnasta Pyreneitten vuoriston pohjoisrinteellä. Alueen ilmasto on korkeudesta johtuen melko viileää. Kesä saattaa olla lyhyempi kuin Suomessa ja talvi on kylmä ja luminen. Historiallisen tutkimuksen kohteena alueen tekee erityisen mielenkiintoiseksi sen sijainti rajaseudulla erilaisten kulttuurien kohtauspaikalla, Pyreneitten vuoristossa. Etelässä sijaitsee pieni Andorra sekä Espanjan Katalonia.


title: Montaillou

text: Etelä-Espanja oli 1300-luvun alkaessa arabien hallinnassa. Ranskalaiset olivat pysäyttäneet muslimien etenemisen Pyreneille. Vaikeapääsyiset vuoret antoivat turvapaikan katolisen Ranskan kerettiläisille eli kataareille. Mountailloun vuoristokylän asukkaat koostuivat pientalollisista, paimenista, kauppiaista, linnanherrasta ja kirkkoherrasta.


title: Montaillou

text: Suurin osa asukkaista oli kerettiläisiä. Katolisia sanottiin asuvan vain kahdessa talossa. Paimenet elivät paimentolaisten tavoin. He laidunsivat lammaslaumojaan kesällä Mountailloun ympäristössä ja talvella etelässä Katalonian alangoilla. Joillekin paimenille ammatti oli pakoa harhaoppisuus-syytteistä. He eivät uskaltaneet naida ja jäädä paikoilleen inkvisition pelosta. Kylässä oli kiertävä viinikauppias ja joskus saraseeni muslimi eksyi kylään myymään Afrikasta tuotettua sokeria. Muutoin kylä eli omaa melko eristäytynyttä elämäänsä korkealla vuoristossa.


title: Montaillou

text: Laidunvaellusten ja maanpakolaisuuden aikana solmittiin yhteyksiä Espanjan maureihin; islamilaisuuden ja bysanttilaisuuden vaikutukset säteilivät alueelle, joka avautui laajalti kohti Välimerta, sen pohjoisrannikon saaria, laaksoja ja niemiä. Mountailloun vuoristolaisille Pyreneet antoivat vapauden uskoa mihin halusivat. Ranskan puoleisista laaksoista kirkko oli kerettiläisyyden hävittänyt. Ylhäällä vuoristossa harhauskoisuutta ei pidetty vaarana katolisen kirkon mahdille, ja näin vuoristolaiset saattoivat itse valita mihin uskoa. Kerettiläisyys saattoi levitä vapaasti, kunnes Pamiersin hiippakunnan piispa Jacques Fournier päätti tehdä lopun "syntisestä elämästä". Tämä innokas piispa, josta myöhemmin tuli paavi Benedictus XII, käynnisti alueella inkvisition, jonka pöytäkirjoihin perustuu käsityksemme tuon ajan seksuaalikäyttäytymisestä Etelä-Ranskan vuoristolaiskylässä.


title: Montaillou

text: Katolisen inkvisition pöytäkirjoista paljastuu vuoristokylän asukkaitten "syntinen" sukupuolimoraali. Inkvisition pöytäkirjat koostuvat harhauskoisen ja siveettömän elämän paljastuksista, ilmiannoista ja tunnustuksista. Siveetön elämä kuvaillaan useimmiten syntisenä seksuaalikäyttäytymisenä. Mikä on syntistä ja mikä siveellistä seksuaalikäyttäytymistä ei aina ollut kovin selvää tuon ajan ranskalaisessa maalaiskylässä.


title: Montaillou

text:
Asukkaat kertovat lapsenomaisella rehellisyydellä sukupuolielämästään ymmärtämättä syntiinlankeemustaan. Samalla paljastuu katolisten pappien kaksinaismoraali; saadakseen tunnustuksia he esiintyvät kyläläisille kerettiläisinä. Piispantarkastuksessa he esiintyvät nuhteettomina kirkkoisinä ja salaavat kyläläisten kerettiläisyyden kunnes heitä itseään syytetään kerettiläisyydestä. Pelastaakseen nahkansa he vaihtavat puolta ja käyttävät tietojaan kerettiläisten kyläläisten päänmenoksi. Katolinen kirkko asetti itselleen vaikean tehtävän, kun otti käyttöönsä seksuaalitabut pyrkiessään hallitsemaan ihmisen elämän kaikkia vaiheita kehdosta hautaan. Pohjimmiltaan ihmisen seksuaalikäyttäytyminen ei ollut paljonkaan muuttunut antiikin ajoista keskiaikaan. Seksuaalitabujen muodollinen tarkoitus, esimerkiksi sukurutsaisuuden estäminen oli hyvä, mutta inkvisition pakkokeinot eivät pyhittäneet tarkoitusta. Ihmiset eivät ymmärtäneet sukulaisavioliittojen estämistä muuna kuin keinona hallita ja määräillä "villejä" vuoristolaisia.
Sukupuolimoraali oli kylässä vapaamielistä. Avioliiton ulkopuolella sukupuolielämää ei pidetty syntinä, jos molemmat osapuolet siitä nauttivat tai hyötyivät. Niinpä paimenien käyttämää prostituutiota ei pidetty erityisen synnillisenä. Mointailloussa ei prostituoituja ollut. Kaupungissa markkinoilla käydessään talonpojat vierailivat ilotaloissa. Ilotalossa käynti tunnustettiin ripittäytyessä, mutta sitä ei pidetty kuolemansyntinä. Makaaminen naisen kanssa ei ollut syntiä, mikäli mies maksoi ja nainen otti vastaan ja jos siitä oli iloa molemmille osapuolille. Uskottomuuskaan ei ollut suuri synti, silloin kun siitä oli hyötyä molemmille osapuolille. Kyvyttömän miehen vaimolle sallittiin ulkopuoliset suhteet. Rakkauden hedelmät, äpärät olivat yleisiä ja niitä pidettiin lähes luonnollisena asiana. Inkvisiittorin pöytäkirjojen mukaan nainen saattoi kieltäytyä avioliitosta, jos tiesi äpärän olevan puoliveljensä.


title: Montaillou

text: Ehkäisymenetelmät olivat puutteellisia. Yleisin niistä oli selibaatti. Kylän papilla oli rakastajattaren mukaan "yrtti", eräänlainen nahkapussi, joka asennettiin ennen sänkyleikkejä "vatsan aukkoon". "Yrtti" toimi ilmeisesti pessaarin tavoin. Papin rakastajatar ei tehnyt mielestään syntiä, koska osapuolet nauttivat yhdessä lihallisesta suhteestaan. Nyt kun suhde oli päättynyt lihallinen olisi syntiä, kertoo nainen inkvisiittoreille. Nautinto sinänsä oli ihmisistä synnitöntä ja viatonta. Nautinto miellytti myös jumalaa.


title: Montaillou

text: Eräs maanviljelijä kertoi talonpoikaismoraalistaan seuraavasti: "Olen antanut paljon almuja, mutta en rakkaudesta Jumalaan tai sieluni pelastukseksi, vaan pelkästään, jotta saisin naapurin silmissä hyvän maineen ja he pitäisivät minua hyvänä ihmisenä... En usko, että mikään, mitä teen on syntiä, enkä myöskään että hyvät työt luetaan minulle ansioksi. Mies ei mielestäni tee syntiä, vaikka makaisi äitinsä, tyttärensä, sisarensa tai serkkunsa kanssa. Se on vain häpeällinen teko..."


title: Montaillou

text: Naisen asema ei tuossa yhteiskunnassa ollut korkea. Valistuneet kerettiläiset saarnasivat inhimillisempää kohtelua naisille. Mutta alueen talonpoikaiskulttuureille oli ominaista naisviha. Naista pidettiin halpa-arvoisena olentona. Naisen sielun ei uskottu pääsevän taivaaseen, vaan sen oli koettava ensin miehen hahmossa uudelleensyntyminen. Miestä ei pidetty miehen arvoisena ellei hän ollut vaimonsa herra. Nainen oli sorrettu, mutta ei orja. Mointailloun naiset osasivat pitää puolensa. Ehkä siksi, että he eivät aina olleet taloudellisesti riippuvaisia miehestä. Omaisuus ja ammatti saattoivat tehdä naisesta matriarkan, suvun johtajan. Vanhemmat naiset saattoivat kostaa nuorena koetun vääryyden. Varakas leski saattoi kohota huomattavaan asemaan kyläyhteisössä. Kerettiläisleskille saattoi muodostua henkinen, perheen sisäinen auktoriteetti. Miehen oli tyytyminen naisen tahtoon. Kyläyhteisöstä erottui kolme keskiluokkaista vaikutusvaltaista naista. Lesken naimista pidettiin lähes moraalittomana, vaikkei uusi avioliitto ollutkaan epätavallista. Usein lesken oli tyytyminen jalkavaimon asemaan.


title: Montaillou

text: Avioliitto saattoi päätyä eroon. Naiset eivät yleensä uskaltaneet ajaa talon herraa pihalle ellei ollut hyvää syytä, kuten miehen impotenssi. Lapsettomuudesta syytettiin kuitenkin useimmiten naista. Naista myös pelättiin: katolisuuteen kääntynyttä naista pidettiin paholaisen riivaamana. Naisen uskottiin hallitsevan magiaa, vaikkei 1500-luvun noitavainoja vielä tunnettu. Roviot olivat kerettiläisiä varten. Miehelle oli helppoa ajaa kapinallinen, riivattu vaimo pois kotoa vaikka äitinsä tukemana. Näin oli käynyt kylän viinikauppiaalle. Tästä tuli yksinhuoltaja, kylänvoudin rakastajatar. Viinikauppiaan tytär päätyi myöhemmin voudin veljen, kyläpapin rakastajattareksi.


title: Montaillou

text: Vaikka Mountailloun vuoristolaiset elivät monen kulttuurin vaikutuspiirissä, seksuaalikäyttäytymiseen uskonto vaikutti lopultakin varsin vähän. Sukupuoliasioissa käyttäydyttiin ilmeisesti vanhojen traditioiden mukaan. Toisin kuin katoliset, kyläläiset eivät nähneet syntiä seksissä. Seksuaalielämä oli vapaata ja vailla kaksinaismoraalia.


title: Machinery

text: Machinery Oy on vuonna 1911 perustettu suomalainen yritys.


title: Machinery

text: Machineryn toimialaan kuuluvat koneiden ja laitteiden sekä teknisten tarvikkeiden maahantuonti, markkinointi, asennus, korjaus- ja huoltopalvelut. Yhtiön pääkonttori sijaitsee Vantaalla ja muut toimipisteet Tampereella, Turussa ja Joensuussa.


title: Machinery

text: Machinery Oy myy, asentaa ja huoltaa koneita ja laitteita metallintyöstön, rakentamiseen sekä voimantuoton toimialalle. He toimittavat työvälineitä metallintyöstöön ja rakentamiseen sekä varavoimalaitteita, moottoreita ja vaihteistojaerilaisiin teollisuuden erilaisiin tarpeisiin.


title: Machinery

text: Vuonna 2017 liikevaihto oli 34 miljoonaa euroa ja se työllisti 75 henkeä.


title: Aleksandrs Kerčs

text: Aleksandrs Kerčs (s. 16. maaliskuuta 1967 Arkangeli, Neuvostoliitto) on latvialainen entinen jääkiekkoilija. Hän syntyi Venäjällä ja sai kiekko-oppinsa Latvian pääkaupungissa, Riiassa. Hän on pelipaikaltaan laitahyökkääjä ja häntä pidetään eräänä Latvian kaikkien aikojen parhaista jääkiekkoilijoista.


title: Aleksandrs Kerčs

text: Kerčs oli Edmonton Oilersin 3. kierroksen varaus vuodelta 1993. Hänellä on tilillään 5 NHL-ottelua kaudelta 1993-1994. Hän on pelannut monessa maassa ja sarjassa, mm. Latviassa (uran alussa osa Neuvostoliiton liigaa), Pohjois-Amerikassa (NHL ja AHL), Sveitsissä, Suomessa, Saksassa, Venäjällä, Ruotsissa ja Valko-Venäjällä.


title: Aleksandrs Kerčs

text: Kaudella 2008–09 Kerčs pelasi Valko-Venäjän Extraliigaa ASK Ogressa. Kaudella 2006–07 hän Latvian liigan pistepörssin. Kerčs pelasi myös SM-liigajoukkue Tapparassa kaudella 1997–98 saaden 46 ottelussa tehopisteet 14+17=31.


title: Aleksandrs Kerčs

text: Kerčs lopetti uransa kevääseen 2009.


title: Aleksandrs Kerčs

text: Kerčsillä on pelannut yhteensä 57 A-maaottelua 8 MM-kisoissa (yhdet C-sarjassa) ja Salt Lake Cityn talviolympialaisissa 2002. Hänen poikansa Aleksandrs Kerčs Jr. pelaa Dinamo Riian junioreissa.


title: María Quintanal

text: María Quintanal Zubizarreta (s. 17. joulukuuta 1969) on espanjalainen haulikkoampuja, maailmanmestari ja olympiamitalisti.


title: María Quintanal

text: Quintanal on saavuttanut olympialaisissa hopeaa Ateenassa 2004 trapissa. Lisäksi hän on saavuttanut kaksoistrapissa maailmanmestaruuden (2003) ,sekä trapissa kaksi joukkuhopeaa (1989 ja 2002) ja joukkuepronssin (2003).


title: Gao E

text: Gao E (s. 7. marraskuuta 1962 Liaoning) on kiinalainen haulikkoampuja, maailmanmestari ja olympiamitalisti.


title: Gao E

text: Gao E on saavuttanut olympialaisissa kaksi pronssia Sydneyssä 2000 trapissa ja Ateenassa 2004 kaksoistrapissa. Lisäksi hän on saavuttanut MM-kilpailuissa lukuisia mitaleita, joista kirkkain on trapin henkilökohtainen maailmanmestaruus Suhlissa 1986.


title: Bocuse d’Or

text: Bocuse d’Or (’kultainen Bocuse’) on arvostettu kansainvälinen kokkikilpailu, joka on järjestetään kahden vuoden välein Ranskan Lyonissa. Kilpailu järjestettiin ensimmäisen kerran vuonna 1987. Kilpailu on nimetty maineikkaan, uutta ranskalaista keittiötä edustaneen ranskalaiskokin Paul Bocusen (1926–2018) mukaan.


title: Bocuse d’Or

text: Suomen joukkue on osallistunut tähän kokkien maailmanmestaruuskilpailuksikin kutsuttuun ruuanlaittokilpailuun vuodesta 1991 lähtien. Kilpailun Suomen-karsinnan järjestää suomalaisen ruokakulttuurin edistämiseen keskittynyt ELO-säätiö, joka toimii myös kilpailijoiden taustatukena. Aiemmin taustaryhmänä on toiminut Vuoden kokki ry.


title: Bocuse d’Or

text: Kaudella 2013–2015 Suomen edustaja oli keittiömestari Matti Jämsén assistenttinaan Antti Lukkari. Joukkueen vuonna 2015 saavuttama neljäs sija oli Suomen siihen mennessä paras sijoitus.


title: Bocuse d’Or

text: Vuoden 2016 Euroopan aluekarsinta järjestettiin 10.–11. toukokuuta Unkarin Budapestissä. Suomen edustaja Eero Vottonen selvitti tiensä – yhtenä 11 aluekarsinnasta valittuna – vuoden 2017 kilpailuun.


title: Per Olof Hallman

text: Per Olof Hallman (16. toukokuuta 1869 Ödeshög – 18. heinäkuuta 1941 Tukholma) oli ruotsalainen arkkitehti ja kaupunkisuunnittelija.


title: Per Olof Hallman

text: Hallman opiskeli Kuninkaallisessa teknillisessä korkeakoulussa Tukholmassa vuosina 1887–1990 ja Kuninkaallisessa taideakatemiassa vuosina 1890–1993. Hänestä tuli Tukholman kaupungin rakennuslautakunnan virkamies vuonna 1894 ja lautakunnan vakinainen arkkitehti vuonna 1902. Vuonna 1897 Hallman nimitettiin kaupunkisuunnittelun dosentiksi kuninkaalliseen teknilliseen korkeakouluun ja vuonna 1906 arkkitehdiksi yli-intendentin konttoriin. Vuonna 1913 Hallman nousi Tukholman apulaiskaupunginarkkitehdiksi ja vuosina 1921–1927 hän toimi kaupungin kaupunkisuunnittelukonttorin päällikkönä.


title: Per Olof Hallman

text: Hallman oli erikoistunut kaupunkisuunnitteluun ja oli alansa modernien ja progressiivisten aatteiden puolestapuhuja. Vuonna 1901 hän voitti yhdessä Fredrik Sundbärgin kanssa uudesta göteborgilaisesta kaupunginosasta Johannebergista järjestetyn suunnittelukilpailun ensimmäisen palkinnon. Göteborgin lisäksi Hallman suunnitteli alueita useisiin muihinkin ruotsalaisiin kaupunkeihin, huomattavimpana Tukholmaan. Tukholmassa Hallman oli suunnittelemassa muun muassa Lärkstadenin, Helgalundenin, Röda bergenin, Eriksbergin, Blecktornsparkenin, Gamla Enskeden ja Aspuddenin alueita.


title: Per Olof Hallman

text: Hallman toimi palkintotuomarina muun muassa Helsingissä, Tampereella ja Trollhättanissa järjestetyissä suunnittelukilpailuissa. Kaupunkisuunnittelun lisäksi hän suunnitteli rakennuksia.


title: Luettelo televisiosarjan Tikun ja Takun pelastuspartio jaksoista

text: Tämä on luettelo piirrossarjan Tikun ja Takun pelastuspartio jaksoista.


text: Jaksot ovat tuotantokoodin mukaisessa järjestyksessä. Sarjaa ovat Suomessa esittäneet Kolmoskanava, MTV (nykyinen MTV3), MTV3, Disney Channel, Toon Disney ja Disney XD.


text: 1990-luvun alkuvuosina sarjan jaksoja esitettiin Suomessa Kolmoskanavalla varustettuna suomenkielisellä tekstityksellä. Myöhemmin MTV3-kanavalla on esitetty 1990- ja 2000-luvulla muutamaan otteeseen suomeksi jälkiäänitetyt jaksot.


title: Sorronsuo

text: Sorronsuo on Lohjan Immulan kaupunginosassa sijaitseva arvokas ja suojeltu suo. Se kuuluu valtakunnalliseen soidensuojeluohjelmaan ja Natura 2000 -ohjelmaan. Suon arvokkaimmat osat ovat lettorämettä, mutta myös karumpia suotyyppejä esiintyy.


title: Sorronsuo

text: Sorronsuon sammallajisto on erityisen arvokas, ja suolla esiintyy yli 20 rahkasammallajia, muun muassa uhanalainen rannikkorahkasammal ja Uudellamaalla uhanalainen pohjanrahkasammal. Muita tärkeitä esiintymiä ovat tupasluikka, jäkki, äimäsara ja villapääluikka sekä laaja esiintymä alueellisesti uhanalaista lettovillaa.


title: Sorronsuo

text: Suolta on aiemmin otettu turvetta, ja se on suurelta osin ojitettu, mutta lettokasvillisuus on säilynyt lähteiden ansiosta.


title: Kingmanin riutta

text: Kingmanin riutta on yhden hehtaarin suuruinen Yhdysvalloille kuuluva asumaton koralliriutta, joka sijaitsee pohjoisella Tyynellä valtamerellä suunnilleen puolessa välissä Havaijia ja Amerikan Samoaa, 920 meripeninkulmaa etelään Honolulusta.


title: Kingmanin riutta

text: Riutta on veden alla suurimman osan vuodesta, sillä sen korkeus merenpinnasta ei ole edes yhtä metriä. Sen takia se on vaarallinen merenkulkijoille. Pan American Airways hyödynsi syvää laguunia välipysähdyspaikkana Havaijin ja Amerikan Samoan välillä 1937–1938 käyttäessään lentoveneitä. Alueella ei ole maakasvillisuutta, mutta riutan merieläimistö on monipuolinen.


title: Kingmanin riutta

text: Luodon löysi Betsey-laiva kapteeninaan Edmund Flanning vuonna 1789.


title: Nürnbergin metro

text: Nürnbergin metro () on metrojärjestelmä saksalaisessa Nürnbergin kaupungissa Baijerissa. Metrojärjestelmä avattiin 1. maaliskuuta vuonna 1972 ja se on Saksan metrojärjestelmistä nuorin.


title: Nürnbergin metro

text: Nürnbergin metro muodostaa yhdessä S-Bahnin ja raitiotieliikenteen kanssa julkisen liikenteen selkärangan Nürnbergin ja Fürthin kaupungeissa. Rataverkkoa hallinnoi Nürnbergin alueella Nürnbergin kaupungin omistuksessa olevan Städtische Werke Nürnbergin tytäryhtiö VAG Verkehrs-Aktiengesellschaft Nürnberg, ja Fürthin alueella Infra Fürth Verkehr Gmbh. Molemmat yhtiöt ovat osa suur-Nürnbergin alueen liikenneliittoa.


title: Nürnbergin metro

text: Nürnbergin metro koostuu linjoista U1, U2 ja U3 sekä U1:ta ja U2:ta täydentävät linjat U11 ja U21. Järjestelmän pituus on 36 kilometriä ja se käsittää 46 metroasemaa. Päivittäin metrojärjestelmää käyttää noin 316 000 ihmistä.


Ammunnan maailmanmestaruuskilpailut 2001 järjestettiin 28.4.-9.5.2001 Egyptin Kairossa. Kisojen menestynein maa oli 12 mitalia kerännyt Yhdysvallat (4 kultaa, 5 hopeaa ja 3 pronssia). Suomalaisista mitaleille ylsivät Marko Kemppainen (pronssia skeetissä), Ville Laitinen (poikien trap) sekä poikien joukkue kaksoistrapissa.


title: Ratchet & Clank: Tools of Destruction

text: Ratchet & Clank: Tools of Destruction on ensimmäinen uuden sukupolven Ratchet & Clank -peli. Se julkaistiin Euroopassa 7. marraskuuta 2007. Se on kuudes peli Ratchet & Clank -sarjasta ja ensimmäinen Ratchet-peli PlayStation 3:lle. Pelin kehitti Insomniac Games. Pelin juonessa galaksi on vaarassa ja Ratchet voi pelastaa sen vain omaa historiaansa tutkimalla. Vanhoja palaavia hahmoja on vain neljä kappaletta: Ratchet, Clank, Kapteeni Qwark ja Putkimies. Pelissä on myös uusi valikoima aseita. Pelin menestys ei ollut läheskään niin suuri kuin muiden Ratchet & Clank-pelien. Pelin nimi on USA:ssa Ratchet & Clank Future: Tools of Destruction ja Ranskassa Ratchet & Clank: Opération Destruction. Tästä pelistä ei ole saatavana trophyjä.


title: Controversy

text: Controversy on Princen neljäs albumi, joka julkaistiin lokakuussa 1981. Albumi seurasi tyylillisesti edeltäjäänsä, Dirty Mindia. Nimikappaleesta, "Controversy" tuli hitti USA:n r&b-listalla, mutta muuten albumi ei menestynyt erityisen hyvin. Syyksi on epäilty samaa kuin edellisen Dirty Mind -levyn kohdalla, eli vahvasti seksuaalisia sanoituksia. Princen seuraavalla levyllä, 1999 oli mukana radioystävällisempiäkin lauluja, ja siitä tuli Princen läpimurto kansainvälisillä levymarkkinoilla.


title: Controversy

text: Kaikki kappaleet ovat Princen kirjoittamia


title: Brakilan kartano

text: Brakilan kartano on Haminan lähellä oleva kartano. Alkujaan se oli talonpoikaistila, joka autioitui Turun rauhan jälkeen.


title: Brakilan kartano

text: Kesällä 2008 palanut päärakennus oli peräisin 1700-luvulta. Se rakennettiin osittain uudestaan 1836 ja keskiosaa korotettiin 1850-luvun alussa. Ulkonäkö muuttui klassiseksi 1920. Vuonna 1864 valmistuneeseen navettaan on käytetty savea ja kanervia. Tilalla on lisäksi muita rakennuksia, joita on rakennettu 1800-luvun lopulla ja 1900-luvun alkupuolella.


title: Gnostilaiset evankeliumit (kirja)

text: Gnostilaiset evankeliumit on uskonnonhistorian professori Elaine Pagelsin vuonna 1979 julkaisema kirja. Kirja on ollut suosittu johdantoteos gnostilaiseen ajatteluun ja teksteihin, joita edustaa Nag Hammadin kirjasto.


title: Gnostilaiset evankeliumit (kirja)

text: Pagels esittää, että oikeaoppisina itseään pitävät kristityt 100-luvulla pitivät kiinni ylösnousemusopista kirjaimellisesti ja hylkäsivät muut käsitykset ”harhaoppeina”, koska opilla oli myös poliittinen seuraus. Pagelsin mielestä oppi ruumiillisesta ylösnousemuksesta oikeuttaa niiden arvovallan, jotka esitetään apostoli Pietarin seuraajina kirkossa. Oppia käytettiin perustelemaan niin sanottua apostolista seuraantoa, joka vielä nykyaikanakin luo perustan paavin arvovallalle katolisten kristittyjen keskuudessa.


title: Gnostilaiset evankeliumit (kirja)

text: Pagelsin mukaan kristinuskosta oli olemassa lukuisia eri muotoja. Kilpailevat ryhmät väittivät opettavansa ”oikeaa” oppia ja nimittivät toisiaan huijareiksi. Pagelsin mukaan gnostilaisen jumalakäsityksen torjumisella haluttiin samalla vakiinnuttaa piispajohtoinen kirkollinen hallintojärjestelmä. Kristittyjen yhteisö haluttiin järjestää hallitsijoista ja alamaisista koostuvan tiukan hierarkian alaisuuteen.


title: Gnostilaiset evankeliumit (kirja)

text: Pagelsin mukaan monet gnostilaiset tekstit eivät kuvaa yhtä miehistä jumalaa, vaan kuvaavat jumalaa kaksikkona johon kuuluu sekä miehisiä että naisellisia piirteitä. Tällaiset tekstit kuitenkin leimattiin harhaoppisiksi, ja jumalan naiseuteen viittaavat kuvat katosivat kristillisestä perinteestä.


title: Gnostilaiset evankeliumit (kirja)

text: Pagels esittää, että gnostilaisuuden uskonnollinen asennoituminen ei soveltunut massojen uskonnoksi. Voiton peri tehokkaasti järjestäytynyt katolinen kirkko, joka ilmaisi yhtenäisen uskonnollisen asenteen, vaati uskovaisilta vain yksinkertaisten perusoppien tunnustamista ja järjesti kansalle kasteen ja ehtoollisen kaltaisia yksinkertaisia mutta tehokkaita rituaaleja. Pagels toteaa, että aatteellisen uskonnollisuuden lisäksi uskonnon menestymiselle on yhtä tärkeitä yhteisölliset ja poliittiset rakenteet, jotka saavat ihmiset samastumaan toisiinsa ja yhdistämään heidät kokonaisuudeksi.


title: Gnostilaiset evankeliumit (kirja)

text: Loppusanoissa Pagels toteaa, että voittajat kirjoittavat historian, ja mainitsee että menestyneen enemmistön näkökulma on vallinnut kaikkia kuvauksia varhaisesta kristinuskosta. Pagels kuvailee, kuinka tietyt kristityt määrittelivät ensin käsitteet tehden jaon ”oikeaoppisiin” ja ”vääräoppisiin” ja ryhtyivät sitten osoittamaan, että heidän voittonsa oli välttämättömyys, kristillisellä kielellä ”Pyhän Hengen johdatusta”. Pagelsin mielestä Nag Hammadin tekstit kuitenkin osoittavat, että kristinusko olisi voinut kehittyä myös toiseen suuntaan, tai että nykyisin tunnettu kristinuskon muoto ei olisi lainkaan säilynyt. Pagelsin mielestä varhaisen kristinuskon kiistojen uudelleen löytäminen parantaa tietoisuutta uskonnollisen arvovallan perustasta.


title: Around the World in a Day

text: Around the World in a Day on Princen ja The Revolutionin toinen albumi vuodelta 1985. Levy ilmestyi vain kymmenen kuukautta sen jälkeen, kun Purple Rain oli ollut 24 viikkoa yhtäjaksoisesti Yhdysvaltain albumilistan ykkösenä. "Around the World in a Day" vietti kolme viikkoa Yhdysvaltain listan kärjessä, ja tuotti hittisinglet "Raspberry Beret" ja "Pop Life". Musiikillisesti albumi jatkoi vahvasti Purple Rainin psykedeelistä linjaa. Levyllä on silti kuultavissa myös Princelle ominaiset funk- ja rhythm and blues -musiikkivaikutteet. Kappale "America" oli yksi ensimmäisistä kantaanottavista Prince-kappaleista. Se julkaistiin singlenä vain Amerikassa. Levyn toinen raita "Paisley Park" on omistettu Princen samannimiselle studiolle, missä hän on äänittänyt merkittävän osan studiolevyistään.


title: Around the World in a Day

text: Kaikki kappaleet ovat Princen kirjoittamia, ellei toisin mainita


title: Kaikkien aikojen parhaat (Lapinlahden Linnut)

text: Kaikkien aikojen parhaat on Lapinlahden Lintujen järjestyksessään seitsemäs kokoelma-albumi. Sen julkaisi Poptori vuonna 2002. Kokoelma sisältää yhtyeen vanhempia hittikappaleita uudelleen levytettyinä sekä uusi, singlenäkin julkaistu, kappale ”Äideistä rumin”. Albumi ansaitsi myynnillään platinalevyn.


title: Alaston piilokamera

text: Alaston piilokamera () on ukrainalainen televisio-ohjelma. Suomessa sitä esittää JIM. Ohjelmassa säikytetään ja yllätetään tavallisia ohikulkijoita tilanteilla, jotka liittyvät yleensä alastomuuteen.


title: Loputon lento

text: Loputon lento on Lapinlahden Lintujen järjestyksessään kahdeksas kokoelma-albumi. Se julkaistiin vuonna 2002. Kokoelma sisältää yhtyeen tunnetuimpia kappaleita vuosilta 1994–1999.


title: Deli

text: Deli tarkoittaa seuraavia:


title: Patrick Nève

text: Patrick Marie Ghislain Pierre Simon Stanislas Nève de Mévergnies (13. lokakuuta 1949 Liège, Vallonia – 12. maaliskuuta 2017 Bryssel) oli belgialainen kilpa-ajaja ja Formula 1 -kuljettaja. Hän osallistui 14 Grand Prix’hin eikä saavuttanut yhtään MM-pistettä. Parhaimmillaan Neve oli seitsemäs.


title: Ei oikotietä sankaruuteen 1983–1989

text: Ei oikotietä sankaruuteen 1983–1989 on Lapinlahden Lintujen järjestyksessään toinen kokoelma-albumi. Se julkaistiin vinyylinä vuonna 1989, ja sen CD-painos ilmestyi seuraavana vuonna.


title: Ei oikotietä sankaruuteen 1983–1989

text: Albumi nousi Suomen virallisen listan sijalle 22, ja se pysyi listalla yhteensä 9 viikkoa.


title: Doggtown

text: Doggtown on turkulainen kokeneista muusikoista muodostunut rockyhtye.


title: Doggtown

text: Entinen basisti Jankke Kuismin ja rumpali Petri Rinne olivat soittaneet yhdessä pitkään eri kokoonpanoissa. Kitaristi Kari Riihimäki on toiminut aiemmin Wardance-yhtyeen kitaristina ja soittanut useilla kotimaisten artistien levyillä. Yhtyeen laulaja Tumppi Niemelä, kokenut oululainen muusikko ja levytuottaja, hankittiin kesken levytyksen. Aikaisemmin muun muassa House Of Mirrors -yhtyeessä soittanut Juha-Pekka Paananen aloitti basistin tehtävissä vuonna 2007.


title: Doggtown

text: Doggtownin esikoisalbumi November Road julkaistiin vuonna 2005 Bluelight-levymerkillä. Albumi sai hyvän vastaanoton, ja keikkaili muun muassa Puistobluesissa. Yhtyeellä on valmiina toinen albuminsa .


title: Lisa Stansfield

text: Lisa Jane Stansfield (s. 11. huhtikuuta 1966 Lancashire) on englantilainen moderni R&B- ja soul-laulajatar, joka on ollut ehdolla Grammy-palkinnon saajaksi ja voittanut  Brit Awards -palkinnon. Hänen suurin menestyskappaleensa on soolouran ensimmäiseltä albumilta "Affection" singlenä julkaistu ”All Around the World” (1989). Sitä ennen hän toimi yhtyeessä "Blue Zone" yhdessä aviomiehensä Ian Devaneyn ja koulutoverinsa Andy Morrisin kanssa, jotka jatkoivat hänen taustayhtyeenään myöhemminkin. Lisa Stansfield on esiintynyt myös valkokankaalla romanttisessa komediassa "Swing" (1999).


title: Biffy Clyro

text: Biffy Clyro on Skotlannista kotoisin oleva alternative rock-yhtye. Sen jäseniä ovat Simon Neil (laulu, kitara) sekä kaksosveljekset James (basso, laulu) ja Ben Johnston (rummut, laulu). Yhtye perustettiin vuonna 1995, ja he ovat julkaisseet kuusi levyä, yhden EP:n ja yhden kokoelman.


title: Biffy Clyro

text:
Yhtyeen läpimurtoalbumina pidetään sen neljättä, vuonna 2007 julkaistua "Puzzle"-levyä. Viides albumi "Only Revolutions" oli ehdolla Mercury Prizen saajaksi vuonna 2010.
Biffy Clyron ensiesiintyminen Suomessa oli Tavastia-klubilla Helsingissä 7. joulukuuta 2008. Sittemmin yhtye on esiintynyt Nosturissa 31. tammikuuta 2010, Ilosaarirockissa kesällä 2010 ja samana vuonna Tampereen Pakkahuoneella 23. lokakuuta, Seinäjoen Rytmikorjaamolla 24. lokakuuta ja Vanhalla ylioppilastalolla Helsingissä 25. lokakuuta.


title: Biffy Clyro

text: 26. kesäkuuta 2011 yhtye esiintyi Foo Fightersin lämmittelijänä Helsingin Kalasatamassa.


title: Biffy Clyro

text: 28. helmikuuta 2013 yhtye esiintyi loppuunmyydylle yleisölle Nosturissa.


title: Biffy Clyro

text: 7. heinäkuuta 2013 yhtye esiintyi Turun Ruisrock-festivaaleilla.


title: Biffy Clyro

text: 8. marraskuuta 2013 yhtye esiintyi loppuunmyydylle yleisölle The Circus -klubilla.


title: Biffy Clyro

text: 2. heinäkuuta 2016 yhtye esiintyi Seinäjoella Provinssi-festivaaleilla.


title: Biffy Clyro

text: 28. lokakuuta 2016 yhtye esiintyi Helsingin jäähallissa.


title: Biffy Clyro

text: 19. kesäkuuta 2017 yhtye esiintyi Hietaniemen uimarannalla Rock the Beach-tapahtumassa.


title: Biffy Clyro

text: 30. kesäkuuta 2018 yhtye esiintyy Seinäjoella Provinssi-festivaaleilla.


title: Savoy Court

text: Savoy Court on Lontoossa sijaitseva Ison-Britannian ainoa katu, joka noudattaa oikeanpuoleista liikennettä. Syy tähän liikennesäännön poikkeukseen on se, että kadulla sijaitsee Savoy Hotel, joka tunnetaan rikkaista asiakkaistaan. He saapuvat hotelliin usein limusiinilla. Limusiini vaatii kääntyäkseen suuren pinta-alan, joten Strand-katua pitkin saapuvat limusiinit ajautuivat vasemmalle kääntyessään usein tien oikealle puolelle. Lisäksi hotellin sisäänkäynti on kadun oikealla puolella.


title: Savoy Court

text: Savoy Court on myös umpikuja, joten limusiininkuljettajat ajavat tien päähän, tekevät siellä u-käännöksen ja ajavat takaisin Strand Streetille.


title: Psycho le Cému

text:
Psycho le Cému (サイコ・ル・シェイム Saiko ru Shemu) oli japanilainen visual-kei bändi, joka toimi vuosina 1999-2006.
Bändi koostui viidestä miespuolisesta jäsenestä; Daishi (laulu), Lida (kitara), Aya (kitara), Seek (basso) ja Yura (rummut). Visual-kei bändeihin, kuten Psycho le Cému kiinnitetään usein paljon huomiota niiden tyypillisesti värikkäiden ja hyvin näyytävien ulkoasujen vuoksi. Useiden kappaleidensa musiikkivideoissa jäsenet pukeutuvat supersankareiksi (esimerkiksi animesarjojen tai videopelejen hahmoiksi) ja tämän takia bändiä pidettiinkin yhtenä Sentai Kein tärkeimmistä nimistä. Psycho le Cémun musiikki on pääosin poppia ja rockia.


title: Psycho le Cému

text: Psycho le Cému perustettiin maaliskuussa 1999. Pian perustamisen jälkeen ilmestyi bändin ensimmäinen julkaisu oli demoalbumi Self Analysis. Ensimmäinen virallinen julkaisu oli Kronos, maxi-single joka ilmestyi maaliskuussa 2000. Single antoi myöhemmin nimen bändin faniklubille. He myös kiersivät Nagoyassa, sekä esiintyivät täydelle yleisölle Tokion Rock May Kanilla saman vuoden heinäkuussa. Bändin tyyli poikkesi tuolloin huomattavasti nykyisestä, ollen kauttaaltaan synkempää.


title: Psycho le Cému

text: Niihin aikoihin kaikki tehtiin omakustanteena, mutta asia muuttui kun Limited Records, indielevy-yhtiö kiinnitti Psycho le Cémun listoillensa. Heidän ensimmäinen julkaisunsa levy-yhtiön suojissa oli marraskuussa 2000 ilmestynyt Risoukyou Ryokou Guide Disc maxi-single. Singleen liittynyt kiertue, Risoukyou Ryokou oli merkittävä siinä mielessä, että huolimatta bändin indie-statuksesta, kaikki siihen kuuluneet konsertit olivat loppuunmyytyjä.


title: Psycho le Cému

text: Vuoden 2001 alussa ilmestyi Psycho le Cémun ensimmäinen suurempi julkaisu, minialbumi a trip to the Arcadia, jonka painos oli rajoitettu 3333 kappaleeseen. Minialbumi sisälsi kahdeksan kappaletta, kahdelle levylle äänitettynä. Saman vuoden heinäkuussa ilmestyi Remembrance maxi-single ja ihmisten kiinnostus bändiä kohtaan alkoi kasvaa. Vuoden 2001 viimeinen julkaisu bändin osalta oli heidän ensimmäinen kokopitkä albuminsa, Dobbelganger ~mou hitori no jibun~, joka ilmestyi syyskuussa. Vuonna 2001 Psycho le Cému pääsi kiertämään koko Japania, sekä pääsi esiintymään yhä suuremmilla keikkapaikoilla


title: Psycho le Cému

text: Seuraava mini-albumi Prism, ilmestyi heinäkuussa 2002. Tämä jäi Psycho le Cémun viimeiseksi indie-julkaisuksi, sillä 19.7.2001 alkaneen kiertueen lopuksi bändi sai levytyssopimuksen major-yhtiö Nippon Crownin kanssa. Heidän ensimmäinen Major-julkaisunsa oli maxi-single Ai No Uta, joka ylsi Oricon-listan kymmenen kärkeen.


title: Psycho le Cému

text: Vuonna 2003 bändi kiersi ahkerasti, sekä julkaisi toisen albuminsa, Frontiersin ja uudelleenjulkaisun ensimmäisestä minialbumista. Vuoden lopulla ilmestyi myös bändin ensimmäinen DVD-julkaisu, Gouka Tokushu Shiyou Gentei Box Set. Vuoden 2004 alussa Psycho le Cému piti ensimmäiset ulkomaankonserttinsa, Pacific Media Expossa ja Project A-Konissa. Näiden pohjalta julkaistiin myöhemmin DVD. Julkaisutahti säilyi ulkomailla vierailusta ja tiheästä kiertämisestä huolimatta kovana, vuonna 2004 julkaistiin kolme maxi-singleä, Omoide Haruki, Michi no Sora sekä Yume Kazaguruma. Marraskuussa ilmestyi vielä kolmas albumi, Beautiful World ~ kono hitomi ni utsuranai genjitsu (mono)~.


title: Psycho le Cému

text: Vuoden 2005 ainoaksi julkaisuksi jäi maxi-single Love is Death. Bändin epäiltiin lopettavan, tai ainakin jäävän tauolle, sillä sen jäsenet aloittelivat yksi kerrallaan soolo- ja muita projekteja. Tätä ei kuitenkaan tapahtunut, ennen kuin Vokalisti Daishi pidätettiin huumeiden hallussapidosta. Bändin tuotteitta poistettiin myynnistä ja Daishin soolokiertue peruttiin. Bändi jäi tauolle ja monet faneista pelkäsivät, että se ei siltä palaisi.


title: Psycho le Cému

text: Yllättäen, vuonna 2006 Daishin kärsittyä rangaistuksensa Psycho le Cému palasi tauolta. He julkistivat comeback-kiertueen ja kaksi kokoelmaa, joista toinen sisälsi indie- ja toinen majorkauden hittejä. Bändin viimeinen albumi, ~Epilogue ~ Kataritsugareru Monogatari julkaistiin toukokuussa 2006.


title: Psycho le Cému

text: Bändin jäsenillä on ollut useita sivuprojekteja. Daishilla on sooloura ja hän julkaisi vuonna 2007 ensimmäisen albuminsa, God Japanese Monster. Lida ja Yura ovat Daccossa, Seek ja AYA olivat ISABELLE:ssa ja tällä hetkellä Mix.Speaker's,Inc:ssä.


title: Waterloo & City Line

text: Waterloo & City Line on Lontoon metron lyhin linja. Se avattiin 11. heinäkuuta 1898 ja sen pituus on 2,4 kilometriä. Linja kulkee Waterloosta Thames-joen ali keskustaan Bankiin. Linja palvelee pääasiassa Waterloon rautatieaseman ja Cityn välillä kulkevia matkustajia, ja sitä ei liikennöidä sunnuntaisin, eikä muina pyhäpäivinä.


title: Waterloo & City Line

text: London and South Western Railway liikennöi linjaa sen avaamisesta vuoteen 1923 asti, jolloin se siirtyi Southern Railwayn haltuun. Osa Lontoon metroa siitä tuli vasta vuonna 1996. Linjalla ei ole minkäänlaista yhteyttä muuhun metroverkkoon, joten mikäli kalustoa on saatava pois linjalta, on vaunut nostettava varikolta nosturilla maan pinnalle.


title: Waterloo & City Line

text: Waterloo & City Linelle on ollut kolmenlaisia junia sen liikennöinnin aikana. Nykyiset junat ovat vuodelta 1992, ja ne ovat lähestulkoon samanlaisia Central-linjan kanssa. Rata peruskorjattiin näitä junia varten, koska ne tarvitsivat kaksi virtakiskoa (ns. neljäs raide).


title: Boris

text:
Boris (, ) on slaavilainen miehen etunimi, joka on yleinen Valko-Venäjällä, Bosnia ja Hertsegovinassa, Bulgariassa, Kroatiassa, Makedonian tasavallassa sekä Montenegrossa, Venäjällä, Serbiassa, Sloveniassa ja Ukrainassa.
Boris on todennäköisesti lyhentymä nimestä "Borislav". Borislav tarkoittaa ""sitä, joka taistelee kunniasta.""
On myös väitetty, että Boris on lyhennetty turkkilaisesta nimestä "Bogoris", joka merkitsee sutta tai lyhyttä.. Tämä on vähemmän uskottavaa, sillä varhaisissa kirjallisissa dokumenteissa on käytetty Boris- ja Borislav-muotoja vaihtoehtoisesti.


title: Boris

text: Nimi on käytössä jonkin verran myös Suomessa. Vuoden 2009 loppuun mennessä se on annettu 1690 miehelle ja muutamalle naiselle. Suomenruotsalaisen kalenterin mukaan Boriksen nimipäivä on 11. marraskuuta.


title: Christoph Zimmermann

text: Christoph Zimmermann (s. 7. kesäkuuta 1968 Zürich) on sveitsiläinen Formula 1 -autojen suunnittelija. Hän on suunnitellut muun muassa BMW Sauber F1.08, BMW Sauber F1.09 ja BMW Sauber C29 -autot. Zimmermannilla on toistaiseksi sopimus BMW Sauberin kanssa.


title: Tbilisin etnografinen ulkomuseo

text: Giorgi Tšitaian etnografinen ulkomuseo () on ulkomuseo Tbilisissä Georgiassa. Museossa on näytteillä esimerkkejä kansanarkkitehtuurista ja käsitöistä maan eri osista. Museo on nimetty sen 27. huhtikuuta 1966 perustaneen georgialaisen etnografin Giorgi Tšitaian mukaan. Sitä on hallinnoitu 30. joulukuuta 2004 lähtien osana Georgian kansallismuseota.


title: Tbilisin etnografinen ulkomuseo

text: Museo sijaitsee Kilpikonnajärven länsipuolella Vaken alueen ylle kohoavalla kukkulalla. Se on käytännössä historiallinen kylä, joka koostuu kaikilta Georgian merkittäviltä alueilta paikalle siirretyistä rakennuksista. Museoon kuuluu 52 hehtaaria maata, ja se on jaettu 11 alueeseen, joissa esitellään noin 70 rakennusta ja yli 8 000 esinettä. Näyttelyyn kuuluu perinteisiä "darbazi"-tyyppisiä kivitaloja itäisestä Georgiasta, harjakattoisia puutaloja läntisestä Georgiasta, vahtitorneja Khevsuretin, Pšavin ja Svanetian vuoristoalueilta, maissivarastoja Samegrelosta ja Imeretistä, kakhetilaisia viinitiloja ("marani"), vesimyllyjä Kartlista sekä kokoelma perinteisiä talousesineitä, kuten työkaluja, vaatteita, mattoja, keramiikkaa ja huonekaluja. Museossa on myös varhaiskristillinen Sionin basilika Tianetista ja 500–600-lukujen perhehauta sarkofageineen.


title: Tbilisin etnografinen ulkomuseo

text: Vuodesta 2004 lähtien museossa on järjestetty kesäisin vuosittainen kansankulttuurifestivaali Art-Gene, jonka perusti ja jota hoitaa georgialainen rockmuusikko ja folk-intoilija Zaza Korinteli ("Zumba").


title: Hulvela

text: Hulvela on kylä Länsi-Halikossa. Kiilamaisen lounais-kaakko suuntaisen kylän rajanaapureita ovat Seppälä, Korvenpää ja Ruska. Yhteinäinen kyläalue on kehittynyt Hajalantien varrelle, ja on käytännössä kasvanut naapurikyliensä kanssa yhteen. Rakenteeltaan Hulvela on perinteinen rivikylä.


title: Hulvela

text: Hulvela on myöhäiskeskiajan uudisasutuskylä. Ensimmäinen maininta siitä on vuodelta 1540. Kylällä on kaksi alkuperäistä kantatilaa, puustellina toiminut Isotalo ja Vähätalo. Isotalon torppa Hakala itsenäistyi 1830-luvulla, ja siitä tehtiin kylän kolmas kantatila. Kylän tilaluku kasvoi harppauksin torpparilain ja siirtoväen asuttamisen aikoina. Kylän vanhat tilat ovat edelleen asutettuina ja muodostavat historiallisesti merkittävän miljöön.


title: Franco Fraticelli

text: Franco Fraticelli (s. 30. elokuuta 1928) on italialainen elokuvien leikkaaja. Hän on 1950-luvun alusta saakka työskennellyt runsaasti yli sadan elokuvan parissa. Niiden joukossa on esimerkiksi Dario Argenton teoksia.


title: Franco Fraticelli

text: Roomassa syntynyt Fraticelli on uransa aikana käyttänyt myös pseudonyymiä Frank Rubien.


title: William Gaines

text: William Maxwell Gaines (1. maaliskuuta 1922 - 3. kesäkuuta 1992, paremmin tunnettu Bill Gainesina) oli EC Comicsin julkaisija ja apulaispäätoimittaja sekä Madin julkaisija yli 40 vuoden ajan.


title: William Gaines

text: Kun toinen maailmansota alkoi, Bill Gaines hylättiin Yhdysvaltain armeijan, rannikkovartioston ja laivaston ennakkokutsunnoissa, joten hän meni kutsuntalautakunnan eteen ja pyysi tulla kutsutuksi armeijaan. Hänestä koulutettiin valokuvaaja Lowryn lentokentällä Denverissä. Hänet kuitenkin siirrettiin Oklahoma Cityn tukikohtaan, jossa ei ollut yhtään valokuvaukseen liittyvää ja hän päätyi pysyväiseen keittötyöhön.


title: William Gaines

text: Palvellessaan DeRitterin lentokentällä Louisianassa hänet uudelleensijoitettiin Marshall Fieldiin Kansasissa ja sen jälkeen Governor's Islandille New Yorkiin. Lopettaessaan palveluksensa hän palasi kotiin suorittamaan loppuun kemian opintonsa Brooklynin ammattikorkeakoulussa, mutta siirtyi pian New Yorkin yliopistoon tarkoituksenaan suorittaa opetuslupa. Vuonna 1947, hän oli seniori yliopistossa, kun hänen isänsä kuoli moottoriveneonnettomuudessa Lake Placidilla. Sen sijaan, että hän olisi alkanut opettaa kemiaa, hän päätti jatkaa sukuyrityksessään EC Comicsissa.


title: Hyyperä

text: Hyyperä on kylä Länsi-Halikon Hajalan taajamassa. Kylän rakennuskanta sijaitsee mäkien päällä ja alava, tasainen maasto on peltona. Kylän lounaisrajalla virtaa Lokkilanjoki. Kylässä on seitsemän asuinrakennusta.


title: Hyyperä

text: Hyyperän alueelta on tehty kivikautisia löytöjä. Hyyperän kylän perustivat kuitenkin vasta myöhäiskeskiajalla 1300-luvun aikana paimiolaiset. Kylä muodostui pitkään vain Hyyperän mäellä sijainneesta Hyyperän yksittäistilasta, joka oli yksi Halikon kuudesta sotilasvirkatalosta. Hallinnollisesti Hyyperä kuitenkin kuului Paimioon vuoteen 1865 asti. Kylään tuli toinen tila vuonna 1929, kun Myllyniityn torppa lohkottiin omaksi tilakseen.


title: Hyyperä

text: Hyyperän tilan päärakennus purettiin 1848, ja uusi rakennus rakennettiin nykyiselle paikalleen Hyyperän mäen itäpuolelle. Mäellä on nykyisin vain maatalousrakennuksia ja konehalleja. Myllyniityn talo on 1950-luvulta.


title: Rick Forzano

text: Richard Edward Forzano (20. marraskuuta 1928 – 10. tammikuuta 2019) oli yhdysvaltalainen amerikkalaisen jalkapallon valmentaja.


title: Rick Forzano

text: Forzano aloitti valmennusuransa high school -tasolla. Myöhemmän uransa aikana hän nousi julkisuuteen varsinkin Detroit Lions -seuran päävalmentajana, jona hän työskenteli vuosina 1974–1976. Muuten hän työskenteli esimerkiksi Navy Academyssa ja Connecticutin yliopistossa.


title: Roger Staubach

text: Roger Thomas Staubach (s. 5. helmikuuta 1942) on yhdysvaltalainen amerikkalaisen jalkapallon pelaaja. Hänelle myönnettiin vuonna 1963 Heisman Trophy ja Maxwell Award sekä vuonna 1971 Bert Bell Award.


title: Roger Staubach

text: Ohiolainen Staubach oli pelipaikaltaan pelinrakentaja ("quarterback"). Hän pelasi Naval Academyn joukkueessa ennen ammattilaisuraansa Dallas Cowboysissa vuosina 1969–1979. Hän otteli kuudesti Pro Bowlissa.


title: Roger Staubach

text: Staubach on Vietnamin sodan veteraani. Hänet on kelpuutettu College Football Hall of Fameen vuonna 1981, sittemmin myös Pro Football Hall of Fameen vuonna 1985.


title: Emad Moteab

text: Emad Moteab (oik. Emad Mohamed Abd El Naby Ibrahim, s. 20. helmikuuta 1983 Egypti) on egyptiläinen jalkapalloilija. Hän edustaa Egyptin valioliigassa pelaavaa Al-Ahlia.


title: Emad Moteab

text: Moteab on muun muassa voittanut kaksi kertaa Afrikan-mestaruuden vuosina 2006 ja 2008, sekä neljä kertaa Egyptin mestaruuden.


title: Monte Clark

text: Monte Dale Clark (24. tammikuuta 1937 – 16. syyskuuta 2009) oli yhdysvaltalainen amerikkalaisen jalkapallon pelaaja ja valmentaja. Hän pelasi yliopistotasolla Etelä-Kaliforniassa. Ammattilaisseuroina olivat San Francisco 49ers (1959–1961), Dallas Cowboys (1962) ja Cleveland Browns (1963–1969).


title: Monte Clark

text: Clark toimi San Francisco 49ersin (1976) ja Detroit Lionsin (1978–1984) päävalmentajana.


title: George Seifert

text: George Seifert (s. 22. tammikuuta 1940) on yhdysvaltalainen amerikkalaisen jalkapallon valmentaja. Hän syntyi San Franciscossa, Kaliforniassa, ja valmistui Utah'n yliopistosta.


title: George Seifert

text: Seifert työskenteli San Francisco 49ersin päävalmentajana vuosina 1989–1996. Tuona aikana seura voitti Super Bowlin kahdesti (1990 & 1995).


title: George Seifert

text: Seifert oli päävalmentajana myös Carolina Panthersissa vuosina 1999–2001.


title: Margaret Keane

text: Margaret D. H. Keane (s. 1927) on yhdysvaltalainen taidemaalari. Hänet tunnetaan niin sanoituista "Big Eye" -maalauksista, epätyypillisen suurisilmäisiä ihmis- ja eläinhahmoja kuvaavista tauluista.


title: Margaret Keane

text: Keane syntyi Tennesseessä. 1960-luvulla hänen pelkkänä "Keanena" signeraamistaan töistä otti kunnian hänen miehensä Walter; asian tiimoilta käydyn oikeusjutun päätteeksi hän erosi ja muutti pitkäksi aikaa Havaijille. Kauan ominta uskontokuntaansa etsittyään hän sai 5. elokuuta 1972 kasteen Jehovan todistajaksi.


title: Margaret Keane

text: Vuonna 2014 sai ensi-iltansa Tim Burtonin ohjaama elokuva "Big Eyes", jossa häntä näyttelee Amy Adams.


title: Islam Virossa

text: Islam on yksi Viron vähemmistöuskonnoista. Vuonna 2000 tehdyssä väestönlaskennassa 1387 ihmistä ilmoitti olevansa muslimi, mutta joidenkin lähteiden mukaan muslimeja olisi Virossa huomattavasti enemmän, arviolta 10 000 tai jopa 20 000.


title: Islam Virossa

text: Virossa asuvat muslimit ovat pääasiassa sunni tataareja ja šiia azereja.


title: Ahmattiankeriaskalat

text: Ahmattiankeriaskalat (Saccopharyngiformes) on viuhkaeväisten kalojen lahko, johon kuuluu neljä heimoa ja 28 lajia. Ne muistuttavat ulkoisesti ankeriaskaloja, mutta sisukalut ovat hyvin erilaiset. Niiltä puuttuu monia luita, esimerkiksi kylkiluut. Niillä ei ole myöskään parillisia eviä eikä uimarakkoa. Kita on suhteettoman suuri kalan kokoon verrattuna.


title: Ahmattiankeriaskalat

text: Useimmat ahmattiankeriskalat elävät merten syvyyksissä. Joillakin lajeilla on pyrstössään valoa säteilevä elin, jolla ne houkuttelevat saalista.


title: Ahmattiankeriaskalat

text: Ahmattiankeriaat jaetaan neljään heimoon kahdessa alalahkossa:


title: Majdi Traoui

text: Majdi Traoui (, s. 13. joulukuuta 1983 Sousse, Tunisia) on tunisialainen jalkapalloilija, pelipaikaltaan puolustava keskikenttäpelaaja.


title: Majdi Traoui

text: Traoui aloitti ammattilaisuransa synnyin kaupungissaan Soussessa ES Sahel-joukkueessa vuonna 2002. Hän pelasi joukkueessa kuuden kauden verran ennen siirtymistään Itävaltaan Red Bull Salzburg-joukkueeseen. Uudessa seurassa peliaika jäi hyvin vähälle ja hänet lainattiin vuonna 2009 puoleksi vuodeksi Saudi-Arabian Al-Wahdan joukkueeseen. Traoui ajautui samalla ongelmiin valmentajansa kanssa ja pelasi kaudella 2009-2010 Red Bull Salzburgin kakkosjoukkueessa.


title: Majdi Traoui

text: Tammikuussa 2010 tunisialaisseura Espérance ilmoitti ostaneensa keskikenttäpelaajan.


title: Majdi Traoui

text: Traoui pelasi ensimmäisen maaottelunsa 4. syyskuuta 2004 Marokkoa vastaan.


title: Dragsvikin seisake

text: Dragsvikin seisake (, ) on rautatieliikennepaikka Dragsvikissä Raaseporin kaupungissa Suomen rataverkkoon kuuluvalla osuudella Karjaa–Hanko noin kolme kilometriä Tammisaaren asemalta Karjaan suuntaan. Seisakkeella pysähtyvät kaikki rataosan henkilöjunat. Seisake palvelee lähinnä Uudenmaan prikaatin varusmiehiä.


title: Dragsvikin seisake

text: Seisakkeella on puinen odotuskatos ja korotettu laituri sekä 1,4 kilometriä pitkä sivuraide junakohtauksia varten.


title: Bhairon Singh Shekhawat

text: Bhairon Singh Shekhawat (23. lokakuuta 1923 – 15. toukokuuta 2010) oli intialainen Intian kansanpuolueen (BJP) poliitikko. Hän toimi maansa varapresidenttinä vuosina 2002–2007. Edeltäjänä oli Krishan Kant ja seuraajana Mohammad Hamid Ansari.


title: Bhairon Singh Shekhawat

text: Lisäksi Shekhawat oli kolmeen otteeseen Rajasthanin pääministerinä (1977–1980, 1990–1992, 1993–1998).


title: Mohammad Hamid Ansari

text: Mohammad Hamid Ansari (s. 1. huhtikuuta 1934) on intialainen poliitikko. Hän nousi Bhairon Singh Shekhawatin seuraajana maansa varapresidentiksi vuonna 2007.


title: Mohammad Hamid Ansari

text: Ansari on luonut huomattavan uran diplomaattina. Hän on ollut myös Aligarhin muslimiyliopiston rehtorina (2000–2002) ja Kansallisen vähemmistökomission johdossa (2006–2007). Hänelle myönnettiin vuonna 1984 Padma Shri.


title: Mohammad Hamid Ansari

text: Ansari toimii kanslerina Delhin yliopistossa.


title: Trio-90

text: Trio-90 Jyväskylästä oli kaukalopalloliigassa pelannut joukkue. Joukkue saavutti 2 kaukisliigan mestaruutta ja 3 pronssimitalia. Trio Junioreilla Jyväskylässä on myös aktiivista toimintaa nykyäänkin. Trio Juniorit on suomen ainoa kaukalopalloseura, mikä on saanut arvokkaan Nuori Suomi-sinettiseura-valinnan. (http://triojuniorit.sporttisaitti.com/)


title: Dv11

text: Dv11 (ennen 1.1.1976 Vr11) oli Valtionrautateiden käytössä ollut väliraskas dieselhydraulinen veturi. Veturit ovat valmistaneet Valmet Oy (parilliset numerot) ja Lokomo Oy (parittomat numerot). Vetureita valmistettiin vuosina 1958–1959 kaikkiaan 16 kappaletta ja niiden numerot olivat 1804–1819.


title: Dv11

text: Veturi oli tarkoitettu suurten ratapihojen vaihtotyöhön, mutta ne soveltuivat myös tavaraliikenteeseen. Veturi muistutti paljon Dv15- ja Dv16-vetureita. Selvin eroavaisuus Dv11:n sekä Dv15:n ja Dv16:n välillä oli alkuun erilainen väritys. 1960-luvun puoliväliin mennessä veturinvihreät Dv11-veturitkin (numerot 1804–1809 ja 1811) maalattiin samoihin punakermaisiin väreihin kuin muutkin vuoden 1958 loppupuolella ja sen jälkeen valmistuneet dieselveturit.


title: Dv11

text: Kahta veturia lukuun ottamatta koko sarja hylättiin vuonna 1981. Vähälle käytölle jääneet veturit 1804 ja 1805 hylättiin vuonna 1986. Veturi 1805 kuuluu Toijalan veturimuseon kokoelmiin.


title: Dv11

text: Dv11 muistutti rakenteeltaan hyvin paljon Dv15- ja Dv16-vetureita. Se oli jäykkäkehyksinen, neliakselinen ja varustettu keskiohjaamolla. Vetureissa oli kahden veturin yhteisajon mahdollistavat monikäyttölaitteet, mutta ne voitiin kytkeä monikäytössä yhteen vain takapäistään eli lyhyemmän konehuoneen päästä. Veturin paino työkunnossa oli 56 tonnia ja suurin akselipaino 14,5 tonnia.


title: Dv11

text: Samoin kuin Dv15- ja Dv16-vetureissa, myös Dv11:ssä päämoottorina käytettiin Tampellan lisenssillä valmistamaa nelitahtista, kahdeksansylinteristä MAN W8V22/30 A.m.A. -rividieselmoottoria. Moottorin sylinterin halkaisija oli 220 ja iskunpituus 300 millimetriä, joten moottorin iskutilavuus oli 91 litraa. Moottori oli varustettu Brown Boveri VTR 250 -ahtimella, ja sen teho oli 619 kilowattia.


title: Dv11

text: Veturin apumoottorina käytettiin joko Deutz A2L514- tai Perkins P3-NT8 -dieselmoottoria. Näistä Perkinsiä käytettiin myös Dv15- ja Dv16-vetureissa. Se oli vesijäähdytetty, kolmesylinterinen, nelitahtinen pyörrekammiomoottori, jonka iskutilavuus oli 2,36 litraa ja teho noin 18 kilowattia. Deutz taas oli kaksisylinterinen, ilmajäähdytetty, nelitahtinen pyörrekammiomoottori, jonka iskutilavuus oli 2,66 litraa ja teho 18 kilowattia.


title: Dv11

text: Veturissa käytettiin hydraulismekaanista Tampella-SRM DS 1, 2 -vaihteistoa, joka oli valmistettu ruotsalaisella lisenssillä. Vaihteisto koostuu esivaihteesta, momentinmuuntimesta ja planeettavaihteesta. Esivaihteen tarkoitus on suurentaa päämoottorin kierroslukua hydrauliselle vaihteistolle sopivaksi. Suunnanvaihtolaite oli Valmetin valmistama.


title: Dv11

text: Vetureihin 1804 ja 1805 oli niiden viimeisinä käyttöaikoina asennettuna Voith L 217 -vaihteisto. Veturiin 1805 vaihdettiin museoinnin yhteydessä toimintakyvytön SRM-vaihteisto.


title: Gigantour

text: Gigantour on vuosittainen kuusiviikkoinen kiertävä heavy metal-festivaali, jonka on organisoinut Megadethin Dave Mustaine. Kiertue perustettiin vuonna 2005, joka ulottui koko Pohjois-Amerikkaan, sekä 2006 ja 2007 yhtyeet matkustivat jopa Australiaan. Kiertueella esiintyvät bändit ovat kaikki Mustainen itsensä valitsemia, koska hän halusi "kasata kokoon festarin, joka koostui positiivisista yhtyeistä, jotka soittavat heviä energisessä ilmapiirissä". Kiertue on asetettu vaihtoehdoksi Ozzfestin ja Hellfestin kaltaisille festivaaleille.


title: Gigantour

text: Kiertueen tavoitteena on tarjota faneille mahdollisuus tutustua moniin heavy metalin tyylilajeja, sekä tutustuttaa heidät vähemmän tunnetuille esittäjille. Tämä on toteutettu toisen näyttämön myötä, joka koostuu lähes tuntemattomista metalliyhtyeistä.


title: Steve Smith

text: Steve Smith voi tarkoittaa seuraavia henkilöitä:


title: Partanilkkakalat

text: Partanilkkakalat ("Ophidiiformes") on viuhkaeväisten kalojen lahko, johon kuuluu viisi heimoa. "Aphyonidae"-heimon useimmat lajit ovat syvän meren lajeja, ja syvimmällä elävä tunnettu kalalaji "Abyssobrotula galatheae", kuuluu tähän lahkoon. Se on tavattu yli kahdeksan kilometrin syvyydessä lähellä Puerto Ricoa.


title: Partanilkkakalat

text: Sukuun "Genypterus" kuuluu merkittäviä ruokakaloja; rusopartanilkkaa ("Genypterus blacodes") saalistetaan vuosittain 30 000 tonnia Atlantin lounaisosista. Myös "Brotula barbata"a kalastetaan merkittäviä määriä Länsi-Afrikassa.


title: Tila

text: Tila voi tarkoittaa seuraavia asioita:


title: Rebbie Jackson

text: Maureen Reillette "Rebbie" Jackson (s. 29. toukokuuta 1950) on yhdysvaltalainen laulaja. Hän on tunnetun Jacksonien perheen vanhin lapsi; sisarusten joukossa ovat Michael ja Janet Jackson.


title: Rebbie Jackson

text: Jacksonin ensimmäinen hitti oli Michael-veljen kirjoittama "Centipede" (1984), joka nousi Billboard Hot 100 -listan 24. sijalle. Hän on julkaissut useita albumeja ja singlejä.


title: Rebbie Jackson

text: Rebbie Jackson seurasi 1960-luvun puolessavälissä äitiään Katherinea Jehovan todistajiin. Hän meni 18-vuotiaana naimisiin Nathaniel Brownin kanssa ja sai kolme lasta: Staceen (s. 5.5.1971), Yashin (s. 18.10.1977) ja Austinin (s. 22.11.1985).


title: Mattias Asper

text: Mattias Asper (s. 20. maaliskuuta 1974 Sölvesborg, Ruotsi) on ruotsalainen jalkapallomaalivahti. Hän pelaa tällä hetkellä ruotsalaisessa Mjällby AIF:ssa. Asper oli myös mukana Ruotsin maajoukkueessa vuoden 2000 EM-kisoissa.


title: Mattias Asper

text: Asper teki maalin 15. syyskuuta 2010 pelatussa Allsvenskan-ottelussa BK Häckeniä vastaan.


title: Toinen afgaanisota

text: Toinen afgaanisota käytiin vuosien 1878–1880 välillä brittien edettyä Afganistaniin. Sota oli osa Britannian ja Venäjän suurvaltapoliittista taistelua eli Suurta peliä ja sen syttymisen taustalla oli Venäjän vaikutusvallan pelko Afganistanissa, mikä olisi uhannut brittien hallitsemaa Intiaa, sekä Turkin sodan seurauksena kiristyneet suhteet Britannian ja Venäjän välillä. Britit valtasivat Afganistanin suhteellisen vaivattomasti, mutta he tajusivat nopeasti Afganistanin suoran hallitsemisen olevan hyvin kallista ja lopulta he päätyivät hallitsemaan sitä epäsuorasti heidän asettaessaan maan valtaistuimelle 'Abd al-Rahman Khanin.


title: Toinen afgaanisota

text: Afganistanin ja brittien välit emiiri Šir 'Alin kaudella olivat aluksi melko hyvät. Šir 'Alin oli sisäpoliittisista syistä noudatettava julkisesti brittien vastaista linjaa, mutta todellisuudessa hän pyrki lähentymään näitä. Afganistan oli tullut riippuvaiseksi brittien maksamista avustuksista ja aseista, minkä lisäksi Šir 'Ali halusi briteiltä takuun avusta Venäjän mahdollisen hyökkäyksen uhatessa. Emiiri oli ystävystynyt Intian varakuningas lordi Mayon kanssa, mutta tämän kuoltua vuonna 1872 brittien ja afgaanien välit viilenivät. Esimerkiksi brittien välittäessä ratkaisun Afganistanin ja Persian välisen rajakiistan Sistanissa Helmandjoen länsipuoliset osat annettiin Persialle. Samoihin aikoihin maailmanpoliittinen tilanne muuttui. Venäjä oli vallannut Khivan vuonna 1873 ja Kokandin vuonna 1876 ja he olivat nyt iskuetäisyydellä Afganistanin Heratista. Vuonna 1874 pääministeriksi noussut Benjamin Disraeli uskoi, että Venäjän pysäyttämiseksi tarvittiin aggressiivisempaa ulkopolitiikkaa. Disraeli nimitti Intian varakuninkaaksi samaa linjaa ajaneen Robert Lyttonin. Brittien uusi kanta oli tottelevaisen protektoraatin perustaminen Afganistaniin ja he vaativat brittiläisten asiamiesten sijoittamista Kabuliin ja Heratiin. Asiamiehet olisivat puuttuneet maan sisäpolitiikkaan, minkä lisäksi heidän hyväksymisensä olisi ollut emiirille brittien vastaisen mielialan takia sisäpoliittisesta varallinen teko. Joulukuussa 1876 britit miehittivät emiirin painostamiseksi Quettan kaupungin ja he uhkasivat näin Bolansolan kautta Kandaharia.


title: Toinen afgaanisota

text: Venäjän ja brittien välit kiristyivät entisestään Venäjän miehitettyä Dardanellien salmet Osmanien valtakunnan romahtaessa Turkin sodassa. Maiden välille oli syttyä suursota brittien lähetettyä laivasto-osastoin Dadannelien läpi Mustallemerelle taisteluvalmiudessa. Sota vältettiin viime hetkellä saksalaisten välitettyä neuvotteluratkaisun Berliinin kongressissa. Tieto sopimuksesta eteni kuitenkin Intiaan hitaasti ja tapahtumat etenivät tällä suunnalla pidemmälle. Venäjän lähettiläs kenraali Stoletov oli saapunut Kabuliin kutsumatta heinäkuussa 1878 ja britit vaativat entistä kiivaammin omien asiamiestensä sijoittamista pääkaupunkiin. Kun Šir 'Ali ei vastannut vaatimukseen, he lähettivät kenraali Neville Bowles Chamberlainin johtaman tuhannen miehen osaston Peshawarin kautta Afganistanin rajalle. Brittijoukko vaati lupaa ylittää raja, jota ei myönnetty. Selkkauksen jälkeen britit lähettivät emiirille uhkavaatimuksen, jossa vaadittiin esimerkiksi anteeksipyyntöä brittien loukkaamisesta. Kun uhkavaatimukseen ei vastattu, britit marssivat Afganistaniin marraskuussa 1878.


title: Toinen afgaanisota

text: Brittiarmeija eteni Afganistanissa teknisen ylivoimansa ansiosta nopeasti. Kabul kukistui tammikuussa 1879 ja Šir 'Ali pakeni pohjoiseen. Šir 'Ali yritti epäonnistuen saada apua venäläisiltä ja hän kuoli lähellä Balkhia saman vuoden helmikuussa. Brittien aiemmin vangitsema Šir 'Alin vanhin poika Ja'qub Khan vapautettiin vankilasta ja hänen kanssaan solmittiin 26. toukokuuta 1879 Gandamakin sopimus, joka merkitsi käytännössä Afganistan luopumista itsenäisestä ulkopolitiikasta. Lisäksi britit asettivat delegaation Kabuliin. Emiirille sitouduttiin antamaan avustuksena 60 000 puntaa vuosittain ja Afganistan luovutti joitakin raja-alueitaan brittien linnoitettavaksi, vaikkakin ne säilyivät muodollisesti osana Afganistania. Sodan ensimmäinen vaihe oli näin ohi ja brittien armeija vetäytyi takaisin Intiaan.


title: Toinen afgaanisota

text: Afghanistanin poliittinen tilanne ei kestänyt kauaa brittien vetäytymistä. Syyskuussa 1879 alkoi Kabulin kansannousu, jonka yhteydessä Bala Hisarin linnoituksen brittiläinen neuvonantaja Louis Cavagnari murhattiin 75-heniksen seurueensa kanssa. Ja'qub Khan siirtyi kansannousun puolelle. Brittien vastaisku koitti lokakuussa, jolloin he marssivat jälleen Kabuliin kenraali Frederick Robertsin johdolla. Ja'qub Khan syrjäytettiin ja Roberts otti vastuun tämän tehtävistä. Cavagnarin kuoleman johdosta suoritettiin massapidätyksiä ja teloituksia. Osa vangituista ja teloitetuista lienee ollut syyttömiä. Kabulin ulkopuolella tilanne ei kuitenkaan ollut brittien käsissä. Paikalliset paštut, tadžikit ja turkkilaiset kansat tarttuivat aseisiin brittejä vastaan. Tarjolla oli tilaisuus kerätä sotasaalista ja mainetta taistelussa vihattuja brittejä vastaan. Paikalliset heimot järjestäytyivät perinteisen laškar-organisaation mukaisesti klaanipohjaisiksi yksiköiksi, joiden heimorajojen ylittävää toimintaa johdettiin suufilaisten veljeskuntien kautta. Oman ryhmänsä mudostivat lisäksi Afganistanin lukuisat vallantavoittelijat, jotka liittoutuivat tilapäisesti brittejä vastaan.


title: Toinen afgaanisota

text: Talvella Roberts tajusi olevansa Kabulissa noin 30 000:n miehen vihollisarmeijan piirittämänä. Yhteydet Intiaan olivat katkenneet talven ja lumentulon takia. Afgaanien puolella oli useita johtohahmoja, joista tunnetuin oli brittiläisvastainen "molla" Din Muhammad. Hyvin varustettu ja johdettu brittiarmeija kesti kuitenkin vihollisen hyökkäykset aiheuttaen näille suuria tappioita. Piirittäjien rivit alkoivat lopulta hajota sisäisten ristiriitojen takia. Roberts oli tarjonnut afgaaneille armahdusta, johon osa tarttui palaten koteihinsa. Toisen afgaanisodan ainoa merkittävä sotilaallinen tappio briteille oli afgaanien puolella Šir 'Alin poika Muhammad 'Aijub Khanin johtama Maiwandin taistelu heinäkuussa 1880. Heratista kohti Kandaharia edenneet afgaanit voittivat 2 500 brittiä pakottaen heidät perääntymään Kandahariin. Britit menettivät noin 1 000 miestä, mutta sodan kokonaiskuvan kannalta taistelulla ei ollut suurempaa merkitystä. Afgaanien tappiot olivat huomattavasti suuremmat ja voiton kokonaishyöty mitätön. Roberts saapui alueelle Kabulista hieman myöhemmin mukanaan 10 000 miestä ja Muhammad 'Aijub Khanin joukot lyötiin.


title: Toinen afgaanisota

text: Sotilaallisista voitoistaan huolimatta briteillä oli nyt edessään heidän ensimmäisessä afgaanisodassa kohtaamansa ongelma. Afganistanin hallitseminen oli erittäin kallista ja maata voitiin hallita vain huomattavien sotilasjoukkojen sijoittamisella Merkityksellisissä viroissa toimineet britit alkoivat kannattaa epäsuoraa hallintoa, jota varten tarvittiin brittiläismielinen, mutta vahva autonominen hallitsija. Valta luovutettiin lopulta Šir 'Alin veljenpoika 'Abd al-Rahman Khanille. Britit olivat aluksi epäilleet häntä venäläismieliseksi, mutta hänen onnistui vakuutta heidät brittimielisyydestään. 'Abd al-Rahman keräsi taakseen tukijoita ja britit kukistivat hänen merkittävimmät vastustajansa. Taisteluja käytiin vuoden 1880 lopulla etenkin Ghelzai-heimoa vastaan. Lopulta britit luovuttivat maan 'Abd al-Rahmanille ja poistuivat noudattaen sittemmin pitkälti puuttumattomuutta korostanutta "close frontier"-politiikkaa.


title: Toinen afgaanisota

text: Valtaan nousseen 'Abd al-Rahmanin onnistui palauttaa järjestys Afganistaniin ja hän tuli sittemmin tunnetuksi lempinimellä "Rautaemiiri".


title: Evi Kratzer

text: Evi Kratzer (s. 24. tammikuuta 1961 Arvigo) on entinen sveitsiläinen maastohiihtäjä, joka kilpaili kansainvälisellä huipputasolla vuosina 1982–1988.


title: Evi Kratzer

text: Kratzer saavutti Oberstdorfin MM-kilpailuissa 1987 pronssia viiden kilometrin perinteisen hiihtotavan kilpailussa Marjo Matikaisen ja Anfisa Reztsovan jälkeen. Olympiakisoissa hän sijoittui parhaimmillaan kahdeksanneksi 20 kilometrin kilpailussa Sarajevossa 1984. Maailmancupissa Kratzer voitti 10 kilometrin perinteisen hiihtotavan kilpailun Calgaryssa tammikuussa 1987.


title: Robert Maxwell

text: Ian Robert Maxwell (10. kesäkuuta 1923 – 5. marraskuuta 1991) oli tšekkoslovakialaissyntyinen brittiläinen mediakeisari ja parlamentaarikko. Maxwell perusti laajan kustannusyhtymän, joka kaatui Maxwellin kuoleman jälkeen paljastuneisiin talousimperiumin ylläpitämiseksi tehtyihin taloudellisiin väärinkäytöksiin, kuten eläkerahojen väärinkäyttöön.


title: Robert Maxwell

text: Robert Maxwell syntyi Ján Ludvík Hoch -nimisenä Slatinské Dolyn pikkukaupungissa Karpatoruteniassa, toista maailmansotaa edeltäneen Tšekkoslovakian itäisimmässä provinssissa (nykyään osa "Slatina-Dolya" Ukrainassa) köyhään jiddišiä puhuneeseen juutalaisperheeseen. Maxwell saapui 17-vuotiaana sotaa pakoon Isoon-Britanniaan vuonna 1940. Hän liittyi brittiarmeijan pioneerijoukkoihin 1941 ja osallistui taisteluihin kersanttina Normandiasta aina Berliiniin saakka. Sodan viimeisenä vuonna hänet ylennettiin kapteeniksi, ja tammikuussa 1945 hänelle myönnettiin "Military Cross" -kunniamerkki. Samana vuonna hän ampui saksalaisen kaupungin pormestarin, kaupungin jota hänen yksikkönsä yritti vallata. Tuona aikana hän muutti nimeään useaan otteeseen, kunnes päätyi Ian Robert Maxwelliin.


title: Robert Maxwell

text: Sodan jälkeen Maxwell työskenteli ensiksi brittien sotilasjohdon lehdistösensorina liittoutuneiden miehitysvyöhykkeellä Berliinissä. Myöhemmin hän käytti liiketoimissaan hyväksi suhteitaan miehitysviranomaisiin tullakseen tieteellisiä julkaisuja kustantavan Springer Verlagin Britannian ja Yhdysvaltojen jakelijaksi. Vuonna 1951 hän osti Springer Verlagilta pienen oppikirjoja julkaisevan Pergamon Press Limitedin (PPL) ja ryhtyi kustantajaksi. Hänen johdollaan Pergamonista kasvoi merkittävä kustannustalo. 1960-luvulle tultaessa Maxwell oli rikas mies, vaikka edusti julkisuudessa nuoruudessaan omaksumaansa sosialismia.


title: Robert Maxwell

text: Maxwell oli pitkään tavoitellut päivittäin ilmestyvän sanomalehden ostoa poliittisen vaikutusvaltansa kasvattamiseksi. Vuonna 1969 hänen arkkikilpailijansa Rupert Murdoch esti "News of the Worldin" oston, ja Maxwell syytti kilpailijaansa ”viidakon lakien käytöstä” lehden hankkimisessa.


title: Robert Maxwell

text: Vuonna 1970 Maxwell perusti Maxwell Foundationin Liechtensteinin veroparatiisiin. Tuon tyyppisen yrityksen tarvitsi julkaista vain vähän tietoa toiminnastaan, mikä sopi Maxwellin liiketoimintamenetelmiin.


title: Robert Maxwell

text: 1980-luvulle tultaessa Maxwellin lukuisten yritysten omistuksiin kuuluivat "Daily Mirror", "Sunday Mirror", "Scottish Daily Record" ja "Sunday Mail" sekä useita muita sanomalehtiä, Pergamon Press, Nimbus Records, Collierin kirjat, Maxwell Directories, Prentice Hall Information Services, yhdysvaltalainen Macmillan-kustantamo ja Berlitzin kielikoulut. Hän omisti myös osan Euroopan MTV:stä ja muuta televisioalaa, Maxwell Cable TV:n ja Maxwell Entertainmentin.


title: Robert Maxwell

text: Vuonna 1964 Maxwell valittiin Yhdistyneen kuningaskunnan parlamentin alahuoneeseen työväenpuolueen edustajaksi. Hän toimi Buckinghamin vaalipiirin edustajana vuoteen 1970, jolloin hän menetti paikan konservatiivien William Benyonille.


title: Robert Maxwell

text: Maxwell oli myös jalkapalloklubi Oxford United FC:n puheenjohtaja. Hän pelasti seuran konkurssilta ja johti sen Englannin liigacupin voittoon 1986.


title: Robert Maxwell

text: Maxwellin velkaantuneisuudesta ja epärehellisistä liiketoimista oli vuosia pyörinyt huhuja. Hänen rahoituspohjansa oli kuitenkin vahva ja hänellä oli hyviä asianajajia, mikä hillitsi potentiaalisia kriitikkoja mahdollisesti kalliiksi käyvien herjausoikeudenkäyntien korvauksien välttämiseksi.


title: Robert Maxwell

text: Oli näyttöä siitä, että Maxwellin talousimperiumi rakentui velalle ja petokselle. Hän oli ”lainannut” miljoonia puntia yritystensä eläkerahastoilta tukeakseen yritystensä taloudellista asemaa. Tuohon aikaan kyseessä oli kuitenkin melko yleinen eikä laiton käytäntö. 1980-luvun lopulla hän osti ja myi yrityksiä ripeään tahtiin ilmeisesti peittääkseen toimintansa kestämättömän pohjan. Vuonna 1990 hän käynnisti kunnianhimoisen suunnitelman: ylikansallisen sanomalehden "The Europeanin". Seuraavana vuonna hän joutui myymään Pergamon Pressin ja Maxwell Directoriesin Elsevierille 440 miljoonalla punnalla velkojensa maksamiseksi, mutta hän käytti kuitenkin osan myyntituloistaan "New York Daily Newsin" ostamiseksi.


title: Robert Maxwell

text: Vuoden 1990 lopulla tutkivat journalistit, lähinnä Murdochin lehdet, tutkivat Maxellin yritysten eläkejärjestelyjen manipulointia. Toukokuussa 1991 Maxwellin yritysten ja eläkejärjestelyjen ilmoitettiin jättäneen noudattamatta pakollisia raportointivelvollisuuksia. Hänen yritystensä työntekijät valittivat Britanniassa ja Yhdysvalloissa säätelyviranomaisille yrityksen eläkejärjestelyjen väärinkäytöstä. Vähän ennen kuolemaansa Maxwell yritti erilaisilla osakejärjestelyillä parantaa taloudellista asemaansa.


title: Robert Maxwell

text: Maxwellin oletaan pudonneen mereen 5. marraskuuta 1991, 68-vuotiaana, Kanariansaarten ohi kulkeneelta loistojahdiltaan "Lady Ghislainelta". Hänen ruumiinsa löydettiin kellumasta Atlantilla. Maxwell haudattiin Jerusalemin Öljymäelle. Virallinen kuolinsyy oli hukkumisonnettomuus, vaikka joidenkin mielestä kyseessä saattoi olla itsemurha tai murha. Maxwellin on myös väitetty olleen Mossadin agentti tai joutuneen sen surmaamaksi. Tätä teoriaa vahvisti entinen Mossadin agentti Victor Ostrovsky kirjassaan "The Other Side of Deception" (Harper, 1994). Vuonna 2006 kävi ilmi, että Maxwellia tutkittiin ennen kuolemaansa mahdollisista sotarikoksista Saksassa 1945, mikä tuki spekulaatioita itsemurhasta.


title: Robert Maxwell

text: Maxwellin kuoleman jälkeen alkoi hänen liiketoimiaan koskeneiden paljastusten vyöry. Kävi ilmi, että hän oli ilman asianmukaisia valtuuksia käyttänyt satoja miljoonia puntia yhtiöidensä eläkerahastojen varoja yritysvelkojensa maksamiseen, hurjiin yritysvaltauksiin ja tuhlaavaiseen elämäntyyliin. Tuhannet Maxwellin työntekijät menettivät eläkerahansa.


title: Robert Maxwell

text: Maxwellin yritykset hakivat velkajärjestelyä 1992. Hänen poikansa Kevin ja Ian Maxwell julistettiin konkurssiin 400 miljoonan punnan veloilla.


title: Acoustically Driven

text:
Acoustically Driven on Uriah Heepin vuonna 2001 julkaistu livealbumi.
Konsertissa esiintyy yhdessä Uriah Heepin kanssa erikoisvieraana Jethro Tull -yhtyeen Ian Anderson.


title: Monuriki

text: Monuriki on Fidžille kuuluva saari Tyynellämerellä, joka kuuluu Mamanucan saariryhmään. 0,4 neliökilometrin kokoista saarta ympäröi koralliriutta.


title: Monuriki

text: Elokuva "Cast Away – tuuliajolla" on kuvattu Monurikin saarella.


title: André Masson

text: André-Aimé-René Masson (4. tammikuuta 1896 – 28. lokakuuta 1987) oli ranskalainen taidemaalari ja kuvanveistäjä.


title: André Masson

text: Masson syntyi Balagny-sur-Thérainissa mutta vietti lapsuutensa Belgiassa. Hän opiskeli Brysselissä ja Pariisissa. Hän taisteli ranskalaisten puolella toisessa maailmansodassa ja haavoittui vakavasti.


title: André Masson

text: Massonin varhaiset teokset osoittavat hänen kiinnostustaan kubismiin. Myöhemmin hän siirtyi surrealismiin, ja lukuisilla täyte- ja mustekynätöillään hänestä tuli yksi automaattisen maalaamisen innokkaimmista edustajista. Massonilla oli tapana pakottaa itsensä työskentelemään ankarissa olosuhteissa, esimerkiksi syömättä ja nukkumatta tai huumeiden vaikutuksen alaisena. Hän uskoi, että pakottamalla itsensä alentuneen tietoisuuden tilaan hän pystyisi vapauttamaan taiteensa rationaalisuuden otteesta ja pääsisi sitä kautta lähemmäksi alitajuntaansa.


title: André Masson

text: Massonin Yhdysvaltain-kauden teokset vaikuttivat suuresti yhdysvaltalaiseen abstraktiin ekspressionismiin.


title: Satakunnan ryhmä

text: Satakunnan ryhmä oli Suomen sisällissodan valkoisen armeijan yhtymä. Ryhmän ensimmäisenä virkaa tekevänä komentajana toimi majuri Walter Bergh 17. helmikuuta 1918 alkaen ja varsinaisen komentajan tehtävät otti vastaan Suomessa syntynyt mutta Ruotsin armeijassa palvellut eversti Ernst Linder 20. helmikuuta 1918 alkaen. Ryhmän vastuulla oli Pohjanlahdelta Näsijärvelle ulottunut Satakunnan rintama.


title: Satakunnan ryhmä

text: Satakunnan ryhmän järjestämistyö alkoi 15. helmikuuta 1918, mutta varsinainen perustaminen aloitettiin 20. helmikuuta eversti Linderin ryhmän komentajaksi nimittämisen jälkeen. Tätä tehtävää varten oli Linderillä aluksi käytettävinään 12 Saksassa koulutettua jääkäriä, 2500 kivääriä ja 12 konekivääriä. Ryhmä oli tarkoitus koota suojeluskuntajoukoista ja kouluttaa Kankaanpäässä, Ikaalisissa ja Parkanossa. Tosin Parkano ja Ikaalinen oli sitä ennen vallattava viholliselta jo olemassa olevilla hajanaisilla joukoilla. Sotatoimet aloitettiinkin 600 miehen voimin ja tuloksena oli Lavian ja Ikaalisen valtaaminen. Asevelvollisuuskutsuntojen alettua 26. helmikuuta 1918 ryhmä sai vähitellen kaipaamiaan täydennyksiä. Nämä väenotot eivät kuitenkaan tyydyttäneet Linderiä ja hän joutuikin pyytämään lisäjoukkoja päämajasta, joka toimittikin hänelle runsaasti joukkoja Vaasan ja Oulun piireistä. Näiden joukkojen lisäksi alkoi ryhmä saada lisäjoukkoja lähipitäjistä. Ennen Tamperetta vastaan aloitettua hyökkäystä olikin Linder saanut ryhmänsä koottua jotensakin taistelukuntoiseksi.


title: Satakunnan ryhmä

text: Huhtikuussa ryhmä liitettiin muodostettuun Länsiarmeijaan, jonka toiminta-alue oli Pohjanlahdesta Päijänteeseen.


title: Satakunnan ryhmä

text: Eversti Linderin esikunta muotoutui seuraavanlaiseksi:


title: Satakunnan ryhmä

text: Komentaja: majuri Walter Bergh. Rykmentti muodostettiin 23. helmikuuta 1918 entisen Porin pataljoonan pohjalle, josta muodostettiin rykmentin 1. pataljoona sekä lisäksi entisistä konekiväärijoukkueista muodostettiin 1. pataljoonaan konekiväärikomppania. Rykmenttiä perustettaessa sen komppanioiden johtoon valittiin jääkärikoulutuksen saaneet miehet, joiden rinnalle jäivät varapäälliköiksi entiset siviihenkilöt. Rykmentin toinen pataljoona taasen muodostettiin helmikuun puoliväliin mennessä rannikkoalueille kokoontuneista suojeluskuntalaisista ja Kristiinasta lähetetyistä miehistä. Porin rykmentti oli koottu vapaaehtoisista miehistä.


title: Satakunnan ryhmä

text: Päällikkö: jääkärivänrikki Armas Ylinen. Komppania Ylinen järjestettiin Pomarkussa ylipäällikön ryhmänjohtajalleen antamalla määräyksellä 23. helmikuuta 1918. Käskyssä määrättiin A. Ylinen yhdessä jääkäri Kasken kanssa heitä kuljettamaan aseita Kauhajoen asemalta Parkanoon ja ruvettava siellä harjoittamaan suojeluskuntajoukkoja. Hänen runkonaan oli joukko jalasjärveläisiä suojeluskuntalaisia ja Vilppulan rintamalta saamiaan joukoja ja vapaaehtoisia Parkanosta ja Karviasta. Joukkoja kootessaan hän kääntyi Vöyrin sotakoulun puoleen, josta hän saikin 13 jalasjärveläistä Parkanoon käyttöönsä. Komppania valtasi Parkanon 24. helmikuuta 1918 85 jalasjärveläisen vapaaehtoisen voimin. Kuun vaihteessa suoritetut asevelvollisuuskutsunnat Karviassa ja Parkanossa kasvattivat joukkoa 200 miehellä. 12. maaliskuuta 1918 sai päällikkökuntakin vahvistusta, kun m.m. jääkärivänrikki Peltonen saapui komppaniaan. Tällöin yhdistettiin kaikki Jalasjärven vapaaehtoiset miehet ja muodostettiin erikoisen vahva komppania, joka sisälsi konekiväärijoukkueen (kaksi konekivääriä). Tämä komppania, jota jääkärivänrikki Ylinen itse johti, alistettiin Tampereen saartoliikkeen ajaksi Hjalmarsonin osaston alaisuuteen ja liitettiin Snellmannin pataljoonaan. Jäljelle jäänyt asevelvollinen miehistö jaettiin kahteen marssikomppaniaan, joiden päällikköinä toimivat jääkärit Peltonen ja Kaski. Komppania siirrettiin maaliskuun lopulla 1918 Porin rykmentin 3. pataljoonaan, josta muodostettiin kaksi komppaniaa.


title: Satakunnan ryhmä

text: Komentaja: kapteeni Eugen Schönberg.


title: Satakunnan ryhmä

text: Komentaja: arkkitehti A. Helenius, Kankaanpäässä komppanian päällikkyyden otti ruotsalainen ammattikersantti Andersson. Pataljoonan varakomentajana ja sotilasohjaajana toimi jääkäriluutnantti Max Jurvelius.


title: Satakunnan ryhmä

text: Pataljoonaan kuului kolme komppaniaa, joissa oli kolme upseeria ja 230 miestä. Komppania koottiin vaasalaisista vapaaehtoisista, joilla oli jo aikaisempaa taistelukokemusta. Pataljoona siirrettiin rintamalle 24. helmikuuta 1918 ja käsitti kolme komppaniaa. Pataljoonan neljäs komppania pääsi lähtemään Vaasasta 26. helmikuuta 1918, mutta se ohjattiin Virroille Hjalmarsonin osaston käyttöön Vaasan komppaniaksi ja siksi se ei koskaan yhtynyt Vaasan pataljoonaan. Pataljoonan saavuttua Kankaanpäähän se yhdistettiin erityiseksi komppaniaksi, jonka johtoon nimettiin ruotsalainen ammattikersantti Andersson. Pataljoona kärsi hyökkäysvaiheen aikana kovasta mieshukasta siinä määrin, että Tampereen valloituksen jälkeen pataljoona oli kutistunut vain yhden komppanian käsittäväksi pataljoonaksi.Komentaja: hammaslääkäri Tor Ekman ja 18. maaliskuuta alkaen konekivääriosaston päällikkö jääkäri Gunnar Wikström myöh. Visapuu. Komennuskuntaan kuului yksi komppania ja komppaniaan 207 miestä. Komppania käsitti kolmen joukkueen vahvuisen komppanian, kaksiryhmäisen hiihto-osaston, 21-miehisen konekivääriosaston (kolme konekivääriä) sekä kuormaston. Komppanian miehistöön kuului kaksi Saksassa jääkärikoulutuksen saanutta miestä, mutta muuten miehistö oli suojeluskuntalaisista koottu. Tällä komennuskunnalla, kuten myös Oulun 2. rintamakomennuskunnalla oli erityispiirre, jota aikakauden muilla joukoilla ei ollut, nimittäin ne olivat varusteiltaan yhdenmukaiset. Tämä joukko valkoisissa karvalakeissaan, upeissa sarkapuvuissaan ja keltaisissa saappaissaan oli kerrassaan komeaa nähtävää. Varsinkin Oulun 2. rintamakomennuskunta oli kenraali Mannerheimin mieleen ja sai hänet kehumaan komennuskuntia tarkastaessaan ne Seinäjoella matkalla rintamalle. Sähköisessä viestissä Oulun piiripäällikölle hän ilmoittaa seuraavaa: ""Tänään tarkistin pulskat Oulun pojat. Niiden varustukset herättivät ihailuani; ne todistavat asianomaisilla olleen kykyä, asianharrastusta ja väsymätöntä uurautta. Lausukaa oululaisille ja vastaanottakaa itse lämpimät kiitokset"". Komennuskunta oli jopa niin hyvin varustautunut, että se toi mukanaan oman ambulanssin ja henkilökohtaiset suksensa. Komppaniaa kutsuttiin myös 1. Oulun rintamakomennuskunnaksi.


title: Satakunnan ryhmä

text: Komppania siirtyi Oulusta 23. helmikuuta 1918 rintamalle, josta sen 1. ja 2. joukkue komennettiin 25. helmikuuta 1918 Pirttijärven taisteluun siellä jo taistelevien joukkojen avuksi joukkueenjohtaja Eino Engelbergin johdolla, mistä se suoriutuikin mallikkaasti ja ajoi vihollisen aina Alhaisiin saakka. Itse hyökkäystä johti Pirttijärvellä jääkäri Antti Porri. Komppania hajotettiin Pirttijärven taistelun jälkeen siten, että sen toinen ja kolmas joukkue liitettiin Porin rykmentin toiseen pataljoonaan ja jäljelle jääneestä ryhmästä muodostettiin Tor Ekmanin johtama kolmejoukkueinen jalkaväkiosasto johtajanaan jääkäri Johannes (pikku Jussi) Väisänen ja hiihto-osasto johtajanaan insinööri Sulo Kallio sekä konekivääriosasto johtajanaan jääkäri Gunnar Wikström myöh. Visapuu. Komennuskunta liitettiin lopulta silloisen päällikkönsä Wikströmin johdolla 16. huhtikuuta alkaen 4. Pohjois-Pohjanmaan rykmentin 1. pataljoonan 3. komppaniaksi.


title: Satakunnan ryhmä

text: Päällikkö: Gunnar von Hertzen ja hänen haavoituttuaan Suodenniemellä kiväärinluodista 17. maaliskuuta 1918 päälliköksi tuli joukossa joukkueenjohtajana toiminut jääkärivänrikki Kaino Niemeläinen. Osastossa oli yksi komppania, jossa yksi upseeri ja 80 miestä. Osastossa palvelleet Saksan jääkärit: jääkärivänrikki Verner Evald Lavast, jääkärivääpeli Otto Heikkinen, jääkärivaravääpeli Spero Tanner, jääkärialiupseeri Auno Kuiri (siirrettiin Hämeenkyrön asevelvolliskomppaniaan), joukkueenjohtajana ja osaston päällikkönä jääkärivänrikki Gustaf Renholm.


title: Satakunnan ryhmä

text: Komentaja: everstiluutnantti Valdemar Appelgren.


title: Satakunnan ryhmä

text: Komentajina toimivat von Gerich ja väliaikaisena komentajana jääkärivänrikki Johan Koivula  (13. maaliskuuta alkaen, toimi aikaisemmin Porin pataljoonan 1. komppanian päällikkönä ja siirrettiin myöhemmin Turun pataljoonan 3. komppanian päälliköksi. Hän palasi pataljoonan komentajaksi 16. huhtikuuta 1918 toivuttuaan ensin sotilassairaalassa 21. maaliskuuta saamistaan haavoista.).


title: Satakunnan ryhmä

text: Pataljoonaan kuului kolme komppaniaa, joissa kolme upseeria ja 270 miestä. Pataljoona oli Uudenkaupungin suojeluskunnasta koottu ja se siirtyi Ruotsin puolelle sodan alettua ja kiersi Pohjanlahden ympäri ja liittyi Satakunnan ryhmään 3. maaliskuuta ja ohjattiin välittömästi taisteluihin Ikaalisissa jääkäri Aarne Peltosen johdolla, vaikka joukko oli lopen uupunut kierrettyään Pohjanlahden. Tätä suojeluskuntaryhmää ruvettiin kutsumaan Turun pataljoonaksi sen liityttyä Satakunnan ryhmään.


title: Satakunnan ryhmä

text: Suojeluskunta käsitti kolme komppaniaa ja sen päällikkönä toimi Otto Ivalo, joka kumminkin sai surmansa punaisten sissiosaston yllätettyä hänet Luhalahdella Kyrösjärven itärannalla. Muiden komppanioiden päällikköinä toimivat eläinlääkäri G. Klenberg ja konttoristi A. Valio.


title: Satakunnan ryhmä

text: Suojeluskunnan vahvuus oli noin 200 miestä ja yksi konekivääri ja 150 kivääriä. Näillä eväillä suojeluskunta pystyi torjumaan punaisten kaikki lähentely-yritykset, tosin apunaan heillä oli ratkaisuhetkillä 4. maaliskuuta 1918 Lillierin hiihto-osastolta.


title: Satakunnan ryhmä

text: Käsitti yhden komppanian, jonka päällikkönä toimi jääkärivaravääpeli Herman William Humlin (hän kaatui Mannamäen taistelussa 17. maaliskuuta 1918). Komppania saapui 92 miehen voimalla 3. maaliskuuta 1918 Ikaalisissa taistelevien joukkojen avuksi ja osallistui taisteluun.


title: Satakunnan ryhmä

text: Päällikkö luutnantti Karl Lillier. Käsitti 120 miestä. Osasto liittyi Satakunnan ryhmään Kankaanpäässä 24. helmikuuta 1918. Kankaanpäästä Lillier johdatti joukkonsa eversti Linderin ohjeiden mukaan Parkanoon, jonka Ylisen joukot olivat jo verettömästi ottaneet hallintaan. Hiihto-osasto Lillierin ensimmäinen sotilasoperaatio oli yhdessä Ikaalisten suojeluskuntajoukkojen kanssa puhdistaa Kyrösjärven pohjoisrannan kylät vihollisista. Tehtävän suoritettuaan Lillier suuntasi kulkunsa Virroille, minne hän saapui 1. maaliskuuta 1918. Virroilta hän palasi takaisin Parkanoon 3. maaliskuuta 1918 mukanaan tiedustelutietoja matkaltaan.


title: Satakunnan ryhmä

text: Parkanosta Lillierille tuli kumminkin kiire rientää Ikaalisten suojeluskuntajoukkojen avuksi punaisten sinne aloittaman hyökkäyksen torjumiseksi. Lillier saapui Kilvakkalaan 4. päivän aamulla ja ryhtyi heti hyökkäykseen Viljalaa vastaan ja saikin sen vallattua vielä saman päivän iltana.


title: Satakunnan ryhmä

text: Päällikkö: jääkäri Johan Jacob Mikael Giescke (hänet siirrettiin 21. maaliskuuta 1918 kenraali Linderin esikuntaan). Komppania käsitti 200 miestä. Komppaniaa kutsuttiin myös 2. Oulun rintamakomennuskunnaksi. Komennuskunta käsitti kolmen joukkueen komppanian, 50-miehisen hiihto-osaston sekä konekiväärijoukkueen (kaksi konekivääriä). Komennuskunta oli koottu oululaisista suojeluskuntalaisista ja se siirrettiin rintamalle 9. maaliskuuta 1918. (Katso myös Oulun 1. komppania)


title: Satakunnan ryhmä

text: Päällikkö: luutnantti Lindholm. Komennuskuntaan kuului 14 miestä. Komennuskunta järjestettiin Pietarsaaren tykistökoulussa päämajan operatiivisen osaston aloitteesta, koska Pohjanmaalta oli saatu venäläisiltä joukoilta runsas räjähdysainesotasaalis. Komennuskunta lähetettiin Satakunnan rintamalle 25. helmikuuta 1918.


title: Satakunnan ryhmä

text: Päällikkö: vääpeli Franchi. Komennuskuntaan kuului 14 miestä. Komennuskunta järjestettiin Pietarsaaren tykistökoulussa päämajan operatiivisen osaston aloitteesta, koska Pohjanmaalta oli saatu venäläisiltä joukoilta runsas räjähdysainesotasaalis. Komennuskunta lähetettiin Satakunnan rintamalle 25. helmikuuta 1918.


title: Satakunnan ryhmä

text: Päällikkö: kapteeni Enhörning. Patteri käsitti kaksi 87 mm tykkiä ja se lähetettiin Pietarsaaren tykistökoulusta Satakunnan rintamalle 20. helmikuuta 1918 ja liittyi Kankaanpäässä Satakunnan ryhmään 25. helmikuuta 1918. Patterissa palveli adjutanttina ennen rintamalle siirtymistä myös Saksassa jääkärikoulutuksensa saanut jääkärivänrikki Paul Påhlson, mutta hänet komennettiin jo 16. helmikuuta 1. räjäytyskomennuskunnan päälliköksi.


title: Satakunnan ryhmä

text: Päällikkö: Majuri Schleutker (hän sairastui melkein heti patterin lähdettyä rintamalle). Hänen tilalleen tuli ruotsalainen luutnantti Ek, joka piti patterin päällikkyyttä sodan loppuun saakka. Patteri sisälsi kaksi 87 mm tykkiä. Patteri siirrettiin Pietarsaaren tykistökoulusta Satakunnan rintamalle 13. maaliskuuta 1918. Patteria kutsuttiin myös Ahvenanmaanpatteriksi, koska sen miehistö oli koottu pääosin Uudenkaupungin suojeluskuntalaisista, jotka olivat saaneet tykistökoulutuksensa Ahvenanmaalla. Patteri sai vähitellen lisättyä tykkilukunsa kuuteen tykkiin ja patteri kuului valkoisen armeijan parhaimmistoon, niin taidoiltaan kuin kiinteydeltäänkin.


title: Satakunnan ryhmä

text: Päällikkönä toimi jääkäriluutnantti Poukkula. Tykinjohtajana toimi jääkärivääpeli Ville Kakko. Joukkue käsitti yhden tykin (87 mm) ja 30 miestä. Tämä joukkue oli sisällissodan ensimmäinen rintamalle lähetetty tykistöosasto, joka oli saanut koulutuksensa Pietarsaaren tykistökoulussa. Ensin se lähetettiin 18. helmikuuta 1918 Varkauden rintamalle, josta se siirrettiin myöhemmin Satakunnan rintamalle ja osallistui siellä menestyksellisesti taisteluihin, vaikka sen miehistö oli matkassa lähen ilman minkäänlaista koulutusta.


title: Satakunnan ryhmä

text: Päällikkö: ruotsalainen kersantti Eriksson. Komppania käsitti yhden upseerin, 60 miestä ja kuusi konekivääriä. Komppania perustettiin alkujaan ainoastaan joukkueen suuruisena, koska sillä oli käytössään vain kaksi konekivääriä ja vain muutaman päivän harjoiteltuaan se sai tulikasteensa 2. maaliskuuta 1918 käydyssä Lavian taistelussa. Lavian taistelusta komppania sai sotasaaliina useamman konekiväärin ja komppania voitiin nyt muodostaa kolme joukkuetta käsittävänä. Miehistö muodostettuihin joukkueisiin saatiin Sundon ja Gerbyn suojeluskuntalaisjoukosta, jonka jäännöksistä muodostettiin ruotsalaisen Volltterin johtama komppania Porin rykmenttiin. Komppanian päällystö saatiin ruotsalaisista vapaaehtoisista, jotka olivat palvelleet aikaisemmin Alyhrin hiihto-osastossa. Myöhemmin komppaniasta erotettiin furiiri Johanssonin joukkue ja lähetettiin se Schönbergin värvätyn pataljoonan konekiväärikomppaniaan. Komppanian mieshukka oli hyökkäysten kestäessä ollut valtava ja näin ollen Tampereen valtauksen jälkeen komppania vain lakkasi olemasta.


title: Satakunnan ryhmä

text: Päällikkö: ruotsalainen luutnantti Sjöberg. Komppania käsitti yhden upseerin ja 80 miestä. Insinöörikomppanian ylipäällikkö perusti erikoiseksi työjoukoksi joka suoritti keveämpiä kenttärakennustöitä ja oli varustettu sen mukaisilla työkaluilla. Komppania oli kumminkin aseistettu kuten muukin jalkaväki.


title: Satakunnan ryhmä

text: Päällikkö: insinööri Weber. Osasto käsitti yhden upseerin ja 80 miestä. Osasto järjestettiin Pietarsaaren Tykistökoulussa ja siirrettiin Satakunnan rintamalle 13. maaliskuuta 1918.


title: Satakunnan ryhmä

text: Päällikkö: kapteeni Aleksander Pell. Komppania liittyi Satakunnan ryhmään 16. maaliskuuta 1918. Komppania käsitti 130 miestä.


title: Charles Augustin Sainte-Beuve

text: Charles Augustin Sainte-Beuve (23. joulukuuta, 1804 Boulogne-sur-Mer – 13. lokakuuta, 1869 Pariisi) oli kirjallisuuskriitikko, Ranskan akatemian jäsen ja yksi oman aikansa ranskan kirjallisuuden vaikutusvaltaisimmista hahmoista.


title: EGO Engine

text: Ego Game Technology Engine (lyhenteeltään Ego Engine tai EGO) (aiemmin nimellä Neon Engine) on pelimoottori, jonka on kehittänyt yhteistyössä Codemasters ja Sony Computer Entertainment. Kehityksessä on käytetty apuna Sonyn PhyreEngine -grafiikkamoottoria.


title: Ornans

text: Ornans on kunta itäisessä Ranskassa Doubsin departementissa Bourgogne-Franche-Comtén alueella.


title: Ornans

text: Kuntaan liitettiin 1. tammikuuta 2016 naapurikunta Bonnevaux-le-Prieuré.